text:
Ras Moses i Dancehall Dream di ku Tula no ta warda mas
Month: August 2015
Pierre Lauffer 22 di ougustus 1920
Pierre Lauffer dekolonisando historia: ” Agt kiko, bosnan manera di diskribi historia ta solamente djis pa bisa nos ku bosnan tabata bon pa nos. Bosnan solamente ke tende nos bisa: ‘Danki, danki, ki bon misanan bosnan a traha pa nos, bunita hospitalnan, nechi skolnan, amabel zusternan ku a bin kuida nos bon.’ Semper bai tin ku bisa: ‘Danki, danki’. No, esei no mester mas. Awoki t’aki nos a yega. Nos ta krea nos destino den nos tempu.”
Papiamentu Sangrando [2]
Oreanan ku ta morde di tende e bombardamentu di palabranan hulandes machika ku Papiamentu den medionan di komunikashon. Bula nan ke bula kabes di hende, normalisando e hasi di figuranan ku un funkshon publiko. Fini fini e kolonisado ta gatia ketu bai den sesunan i kurason di hende plamando su viro:
Jasmin Pinedo propetario i moderado-komentarista di radio Direct 107.1: “Emily [eks minister presidente] lo ta glunder si e mira ku e saneamentu di debe a yuda. Ricardo Isebia [kolumnista di korant NOBO] no tin un blad voor su mond.
Arthur Con direktor di FKP [Fundashon Kas Popular]: “Nos ta wardando ketu bai, e fondonan ta pega un kaminda, tin hende den e departamentu ku ta stroba, e kos ta keda un gebed zonder einde.
Yves Cooper reportero: “E kos ei dat zet geen zoden aan de dijk mi amigu. Pero nos no tin un solushon kant en klaar.”
Amerigo Thode parlamentario partido MFK: “E parlamentu tin un wassen neus…Nunka mi ta tin bodyguard, mi ta kana vrij den pueblo.”
Eduard Joseph presidente di direktiva di Pueblo Soberano: “Anto a tildami di un strafbare feit mi ta bai entrega un kort geding pa laster.”
Minister di hustisia Nelson Navarro: “Desnoods e persona den e opleiding ta biba den Banda Bou i no mester keda e stiefkind di Korsou.”
Hefe di polis Mauricio Sambo: “Nos no tin un vooringenomen standpunt.”
“Nos ta bai Pizza Hut ku henter nos gezin.” – presentado di un programa na Telecuracao
Nicole Maduro periodista-presentado na Telecuracao: “Alsnog bo por bise, si bo wak e verschil na Aruba bo ta mira kon na ta selebra nan outonomia. Si bo sa dikon, graag bisa nos.”
Miembro di partido PNP: “Un lider no ta saka vuile was pafo.”
Lider politiko MFK Gerrit Schotte: “Komo miembro di parlamentu mi ta hanami ta verdiep in e materia i den reses tur hende ta riba un lijntje. A hale terug e landsbesluit ku e minsternan a stelle op. Danki na mi persona ku a trek de bel. Mi n’sa mes pakiko uberhaupt ta tin un reunion.
Henny Reinilla presidente di direktiva di PNP: “Nos a papia diferente topiko ku e dagelijks bestuur.”
Abvo sindikalista Kenneth Bremer : “Nos a manda gelijk un karta pa minister di ekonomia. Bo tin ku bin ku prueba, bo tin ku maak e hard.”
Dwight Rudolfina komunikado sosial na MAS99: “Wes, fiskal, ministerio publiko no ta kijk door de vingers segun bo?
Aviso na Telecuracao di un kresh: “Nos tin un kuido pre-eskolar, nos ta yuda hasi bu yu zinderlijk i zelfstandig.”
Glen Sulvaran parlamentario independiente: “Komo persona den politika bo sa ku bo por wordu aangevallen.”
Minister-president Asjes: “Porta e periodista a sintie op zijn teentjes getrapt. Anteriormente e tabata proteha e mininster plenipotensario ku e mantel der liefde. Anto e asuntu di outo nos a keur esei af.
Minister di finanas Jose Jardim: “Nos tin na Ontvanger 15 mil bezwaarschriften den behandeling i eigenlijk tin kompanianan ku a disparse i nos tin ku schone op e atministrashon.
Minister di trafiko i telekomunikashon Suzy Camelia-Romer: “Don a bisa ku tur hoben politiko bo tin ku sostone, te awe mi kurpa ta kwe kippevel ora mi korda esei, anto korda bon nos partidonan tabata bots ku otro.”
Roberto Cuales kolumnista-periodista di Ultimo Noticia: “Asjes ta “deel de lakens uit” i niun hende no por parele. Tur kos lo bai den e “vergeet pot”, i “geen haan die ernaar kraait…”
Alfonso Trona direktor di departamentu di impuesto: “Ami ta eindverantwoordelijk pa e parti aki i sr Jardim ta politiek verantwoordelijk.”
Javier Hernandez direktor di hospital St. Elizabeth: ” Technisch nos ta falliet, kada huki tin un koelkast. Nos mester di un saneringsplan. E operatiekamer bo tin ku planifika i bisa nos 7 dia van te voren. Nos ta hopi krap, e wachtlijst ta largu i e pashent ta sufri.
1795, Vensiendo sin Muri – 220 Aña
1791 Haiti a baster, 14 di ougustus e Bwa Kayiman seremonia di Vodou kaminda Haitianonan a hura i inisia di lucha i vense riba e sistema di sklabitut. Bombanan sutado i vitonan a konspira kontra nan shon, invoka un matansa pa demostra nan lealtat na nan rumannan sklabisa pa logra gradonan di libertat na e isla antes yama Saint Dominque. Notisia a plama ront Karibe i ku na mesun momentu mas i mas sanger a keda sakrifika pa anunsia e fin di genesidio pretu. Esaki tabata e som total di tur e rebelionnan organisa ku a kuminsa prome i despues di 1791. Cuba, Dominica, Puerto Rico, Martinique, Guadeloupe, Jamaica, Brazil, Colombia, Venezuela, Guyana, Barbados, Antigua, Nevis, Virgin islands, St. Vincent & Grenadines, Grenada, Trinidad & Tobago, Anguila, St. Lucia, Aruba, Boneiru, St. Maarten, Statia i Saba.
Apenas un luna despues na Jamaica nan tabata kanta kantikanan dje revolushon Haitiano. 12.864 hende pretu sklabisa, 3,564 hende blanku, 3.714 hende pretu liber segun senso di 1789 na Korsou ta mustra ku ni maske e populashon di desendensia Afrikano tabata e mayoria nan no tabata sa di domina e minoria blanku den karni i spiritu. Varios rebolishi for di Afrika prome ku nan a keda buta den e barku i durante e biahe Transatlantiko pa Karibe i despues a keda registra den e historianan oral di rebeldia ku a sirkula tur e islanan rekargando e energia di e almanan pretu pa libera nan mes na kada oportunidat ku nan por a krea ku sodo, sanger i strategianan spiritual.
Ampliamente e historia den Napa 1983 di Amigoe ta keda splika di sorpresa e tempu ei na Papiamentu. 17 di ougustus un fecha karga pa sintimentunan di odio propio den un mosaiko di mentalidat kolonial.
Awe Ulanda mester a bin dilanti e komite kontra diskriminashon rasial na Vienna, Suisa kaminda e organo di Nashonnan Uni a duna di konose den palabranan fini i brutu kla ku e gobiernu Ulandes ta eherse manegonan i aktonan rasista kontra su suidadanonan den reino di desendensia Afrikano. Manan e representante di gobiernu na Den Haag por kontesta e komentario i preguntanan ku e reportero speshal a hasi. Remarkabel tabata ku islanan BES no tin representante pasobra awoki nan ta parti di Ulanda i ni maske tur e werewere kolonial ku Ulanda ta kousando na Aruba i St.Maarten nan representantenan a papia mane no tin opreshon rasial for di man di gobiernu di Den Haag i internamente riba e islanan mes.
E cheri riba e bolo pruimu tabata ku Korsou no a wori mes pa manda un representante di gobiernu i sosiedat sivil pa keha, komenta i testigua dilante e komite kon ta para ku e eksperiensia rasial den e konteksto neokolonial, kapitalista.
Rif lo respu sanger ketu bai te ora seriedat tei bira e norma pa drei e pais aki segun e huramentu bou di sterki i polbu 220 ana pasa.
100 achievements of creole capitalism: Forced Food Politics
100 achievements of creole capitalism
Mikrofonista [1]
Nunka Morde E MAn Finansiero, Un Konseho di TeleCuracao
Antes MCB tbt kumpra prensa ku un dia di malkriamentu riba un barku di bela ku yen pasapalu i koi bebe. Awoki ta bolo, stret bolo pa e planta nashonal Telecuracao ku mester garantisa un imagen di independensia total. Bon material pa korte evalua den kasonan di integridat finansiero i distribushon di notisia.


c: text/html

text:
Empresario
Un empresario ta un persona ku tin un negoshi
Entrepreneurship[editá | editá fuente]
Entrepreneurship(Hulandes: Ondernemerschap) ta un palabra na ingles ku ta nifiká tuma inisiativa pa funda òf lanta un organisashon na momentu ku merkado ta duna oportunidat pa hasi esaki. Un empresario ta un persona ku ta dispuesto i ta kapabel pa kue un idea nobo i hasi esaki den algu eksitoso. Entrepreneurship ta un término ekonómiko ku ta pará sentral den mundu empresarial.
Meta i medionan[editá | editá fuente]
Un empresa òf kompania por ta un meta pero tambe un medio. Tin empresario ku tin komo meta gana plaka, pero pa otronan esaki ta parti di nan profeshon. Hopi dentista, dòkter di kas, botikario, artista i abogado, korto ‘’profeshonnan liber’’, tambe ta un empresario. Banda di esaki tin personanan ku ta empresario djis pasobra nan kier ta independiente. E meta prinsipal di un empresario ta haña entrada dor di kombiná trabou, kapital i konosementu.
Formanan hurídiko[editá | editá fuente]
Tin diferente forma hurídiko ku un kompania por tin. Esakinan ta entre otro:
- Negoshi propio
- Sosiedat
- Sosiedat kolektivo
- Sosiedat kolektivo di pareha
- Sosiedat komanditario
- Sosiedat privá
- Sosiedat anónimo
- Fundashon
- Asosiashon
Rísiko[editá | editá fuente]
E karakterístika prinsipal di un empresario ta e rísiko ku esaki ta kore. Si bai bon ku e negoshi, e ta kosechá e frutanan kual ta e ganashi ku e la hasi, pero si no bai bon e por kore e rísiko ku e kompania ta bai fayit i ku e tambe por pèrdè sierto vienes privá. Den lei tin sierto providensia pa minimalisá e rísiko ku e empresario por asta pèrdè sierto vienes personal. Pero awendia esaki no ta konta mas pa loke ta trata e forma hurídiko di e kompania, pasobra ora di fia plaka institutonan finansiero ta obligá e empresario di pone su vienes privá tambe komo garantia.

robotstxt: allowed

filter: keep


text:
BRUSELAS.—Union Europeo a manifestá ku un diálogo sinsero ta urgente na Venezuela pa haña solushonnan polítiko duradero na e problemanan grave ku e pueblo venezolano ta enfrentá.
Asina el a selebrá e resiente liberashon di shete opositor polítiko na Venezuela, i a pidi mas paso pa yega na un solushon ku lo kaba ku e problemanan grave eksistente den e pais.
“E resiente liberashon di un seri di opositornan polítiko enkarselá na Venezuela ta un stap masha positivo. Mester fomentá otro stapnan pa un diálogo outéntiko den e pais”, segun un komunikado di e servisio di Akshon Eksterior di Union Europeo.
Mester kòrda ku dia 13 di e luna aki un otro enkuentro entre gobièrnu i oposishon. Sinembargo e representantenan di e Mesa de la Unidat Demokrátiko a reiterá ku nan lo no asistí na e enkuentro pasobra no a kumpli ku e promé akuerdonan.


text:
Pronostico di tempo valido te diahuebs 13 di april 2017
Pronostico di tempo ta indica cu diaranson anochi shelo lo ta levemente te parcialmente nubla cu un awasero pasahero. Den marduga y diahuebs, e...
Pronostico di tempo valido te diaranson 12 di April 2017
Diamars anochi, shelo lo ta levemente te parcialmente nubla cu un awasero pasahero Den marduga y diaranson, shelo lo ta parcialmente nubla cu un awasero...
Pronostico di tempo valido te diamars 11 di april 2017
Pronostico di tempo ta indica cu dialuna anochi, shelo lo ta levemente te parcialmente te nubla y generalmente seco. Den marduga y diamars: parcialmente...
Pronostico di tempo valido te dialuna 10 di April 2017
Tempo: Pronostico di tempo complia ta indica cu diadomingo anochi, tempo lo ta levemente te parcialmente te nubla y generalmente seco. Den marduga y dialuna:...
Pronostico di tempo valido te diadomingo 9 di April 2017
Pronostico di tempo ta indica cu diasabra anochi, shelo lo ta levemente te parcialmente te nubla y generalmente seco den marduga y diadomingo, shelo...
Pronostico di tempo valido te cu diamars 4 di april 2017
Alerta: un advertencia di biento duro lo ta efectivo for di 6 am AST diamars 4 di April te 12 pm ast diahuebs 6 April Tempo: Dialuna...
Advertencia pa biento duro
Servicio Meteorologico ta emiti un comunicado riba un advertencia pa biento duro, cual lo ta efectivo for di 6’or di mainta diamars 4 di...
Pronostico di tempo valido te dialuna 3 di April 2017
Pronostico di tempo ta indica cu diadomingo anochi, shelo lo ta levemente te parcialmente te nubla y generalmente seco den marduga y dialuna, shelo...
Pronostico di tempo valido te diadomingo 2 di April 2017
Pronostico di tempo ta indica cu diasabra anochi, shelo lo ta levemente te parcialmente te nubla y generalmente seco den marduga y diadomingo, shelo...
Pronostico di tempo valido te diasabra 1 di April 2017
Pronostico di tempo compila ta indica cu tempo diabierna anochi lo ta levemente te parcialmente te nubla y generalmente seco. Den marduga y diasabra: parcialmente...
Pronostico di tempo valido te diabierna 31 di maart 2017
Pronostico di tempo ta indica cu tempo diahuebs anochi lo ta levemente te parcialmente te nubla y generalmente seco. Den marduga y diabierna: parcialmente...
Pronostico di tempo valido te diahuebs 30 di maart 2017
Pronostico di tempo ta indica cu diaranson anochi tempo lo ta levemente te parcialmente nubla y generalmente seco den marduga. Diahuebs e tempo lo...
Pronostico di tempo valido te diamars 28 di maart 2017
Pronostico di tempo pa dialuna anochi ta indica cu tempo lo ta levemente te parcialmente te nubla y generalmente seco den marduga y diamars:...
Pronostico di tempo valido te dialuna 27 di maart 2017
Pronostico di tempo ta indica cu diadomingo anochi, tempo lo ta levemente te parcialmente nubla y generalmente seco, den marduga y dialuna e tempo...
Pronostico di tempo valido te diasabra 25 di maart 2017
Pronostico di tempo ta indica cu diabierna anochi e tempo lo ta parcialmente te hopi nubla cu un awasero den marduga y diasabra parcialmente...
Pronostico di tempo valido te diabierna 24 di maart 2017
Pronostico di tempo ta indica cu diahuebs anochi e tempo lo ta levemente te parcialmente nubla cu un awasero pasahero den marduga y diabierna:...
Pronostico di tempo valido te diahuebs 23 di Maart 2017
Pronostico di tempo ta indica cu diaranson anochi tempo lo ta levemente te parcialmente nubla cu chens pa un awasero pasahero. Den marduga y...
Pronostico di tempo valido te dialuna 20 di Maart 2017
Pronostico di tempo ta indica cu diadomingo anochi, shelo lo ta levemente te parcialmente nubla y seco den marduga y dialuna, shelo lo ta...
Pronostico di tempo valido te cu diasabra 18 di maart 2017
Pronostico di tempo ta indica cu diabierna anochi tempo lo ta levemente te parcialmente nubla cu un awasero pasahero den marduga y diasabra: parcialmente...
Pronostico di tempo valido te cu diabierna 17 di Maart 2017
Pronostico di tempo ta indica cu diahuebs anochi e tempo lo ta levemente te parcialmente nubla cu un awasero pasahero den marduga y diabierna...


text:
CMB ta reparti 5,000 rosa pa nos hendenan muhe di Aruba.
Oranjestad, ARUBA – Diasabra ultimo dia 8 di maart ariba Dia Internacional di Hende Muhe, Caribbean Mercantile Bank N.V. a subi caya desde 7’or di mainta caba pa felicita nos hendenan muhe di Aruba.
E banco a bishita diferente tiendanan, supermercadonan, hotelnan, restaurantnan y tambe varios instancianan di cuido unda nos hendenan muhe tabata na pia di trabao y a entrega cada un, un rosa hunto cu un mensahe special di e banco.
Alaves tur a wordo invita pa subi Facebook y yena un formulario electronico y participa pa gana 1 di 10 Treatment Packages na Mandara Spa na Marriott.
En total e banco a reparti 5,000 rosa den nos comunidad.
Un biaha mas un pabien y un danki ta bai na tur hendenan muhe di Aruba.


text:
ORANJESTAD - Pa kita e discusion pakico ta yudando cierto organisacion y otronan no den deporte, e mandatario di deporte Alex Schwengle a splica esaki awe. Den e caso di Aruba Little League, debidamente nan a haya placa di Gobierno e aña aki. Dialuna merdia a amplia cuanto placa total a otorga e organisacion. Den e caso di Pony League, esey ta un organisacion priva cu no ta afilia ni na Little League y cu no ta registra na Subsidie Comissie pasobra no ta cumpli cu reglanan di ASU y COA.
SCENARIO
Segun e mandatario, ta algun dia caba cu algun federacion liga politicamente y otro politiconan ta purbando na crea un scenario den cual Gobierno no ta yuda organisacionnan deportivo pa biaha cu nan deportistanan den temporada di vakantie. Ta saca potret di muchanan bendiendo rifa canto di caminda den solo, pa uza esey pa critica maneho di Gobierno relaciona cu subsidio di instancianan deportivo.
KEN TA SUBSIDIA
Segun e mandatario, kisas hopi di e politiconan hoben no ta realisa cu Gobierno desde hopi aña caba no ta subsidia ningun organisacion directamente sino ta haci esey via "subsidie commissie" cu ta haya mayoria di su fondonan via Lotto pa Deporte y tambe via Gobierno. Cu un directiva consistiendo di expertonan riba tereno financiero, deportivo y legal, nan ta percura pa tur organisacion cu ta cumpli cu raporta nan gastonan, pa subsidia nan plannan di henter aña.
REKISITO
Un di e rekisitonan ta tambe cu mester ta inscribi na Aruba Sport Unie (ASU) y na Comite Olimpico Arubano (COA). Claro cu nan tin un lista di rekisitonan cu cada organisacion mester cumpli cu ne pa por bini na remarca pa haya subsidio. Un di nan ta cu mester hiba un administracion transparente, mester hunga weganan serio na Aruba mes prome cu bula bay hunga afo y asina por sigui menciona.
ENTIDAD HURIDICO
Un otro informacion ta, cu entrante dia 1 di januari 2018 ta comberti e comision di subsidio di Gobierno den un entidad huridico nobo, como un fundacion. Te cu awor nan tabata un comision, sin un identidad huridico, pero cu ta maneha miyones pa aña den nomber di Gobierno. Nan ta un comision independiente di politica, pa garantisa cu clubnan deportivo ta cumpli cu reglanan bon stipula pa ricibi subsidio.
ORANJESTAD – E situacion bergonsoso riba beach entre operadornan (manera por a mira riba video riba rednan social e dianan aki) no lo wordo acepta . Asina minister di infrastructura Otmar Oduber a laga sa pa medio di un comunicado. Segun e mandatario, e maneho di ‘3 strikes you’re out’ ta activo y lo tin cero tolerancia pa actonan asina.
ORANJESTAD – Durante su disertacion awe mainta den e reunion publico pa trata e proyecto di Green Corridor y Watty Vos Boulevard, ex minister responsabel pa e proyecto esta Benny Sevinger a declara cu e ta orguyoso di e trabou cu su team e tempo ey a haci pa e proyecto y cu e forma con a anda cu e proyecto tabata corecto. Ademas a cuestiona e forma con actual minister encarga cu e proyecto, Otmar Oduber kier resolve e problema, cu ta busca mas placa pa caba esaki. Pero loke mas a hala atencion, tabata e declaracion final di e ex minister, unda cu el a bisa cu kico cu e minister actual kier haci, ‘Be my guest.. pasobra I don’t give a damn! ”. Un declaracion cu rapidamente a bira e palabra di dia, tanto den Parlamento como riba rednan social.
CARACAS/ORANJESTAD – Oro y diamanta for di Venezuela ta wordo transporta di contrabanda pa Corsou y Aruba na gran escala, y facilita pa ehercito Venezolano. Asina e corant Hulandes Trouw ta raporta den su edicion awe. E informacion cu periodistanan di e corant a haya, ta bin di ex general Cliver Alcalá. Prome minister Evelyn Wever den su prome reaccion awe riba e articulo a bisa di tabata na altura di e articulo en cuestiony cu mesora el a manda investiga si esaki ta conta enberdad pa Aruba, ya cu segun e articulo e enfoke tabata Corsou y no tanto Aruba. For di fuentenan gubernamental Venezolano, NoticiaCla a haya un reaccion inoficial indicando cu no ta duna mucho balor na e informacion ya cu Alcala ta conoci di ta un persona ‘malo’, osea no di confia. Mientrastanto, fuentenan periodistico di e portal aki ta mustra cu mientras cu e ex general tabata hopi cerca di ex presidente Chavez, el a distancia di Maduro pasobra e tabata critica hopi di su politica. Pues e reaccion di parti di fuentenan di gobierno, ta comprondible e ora. E articulo mes en cuestion ta di e periodista investigativo Bram Ebus, cu a haci un investigacion di e asunto aki. E ta bin na remarke net awor cu tin un impasse entre Aruba y Venezuela pa contrabanda di hopi material cu Venezuela tin problema cune. Ta netamente pa e asuntonan aki, Venezuela tin su frontera cu islanan ABC cera pa mas di un siman caba. Segun e presidente di e pais andino, Nicolas Maduro, e problema ta contrabanda di mafia. Diahuebs tin combersacionnan atrobe pa wak si ta sali di e impasse aki y si Venezuela ta dispuesto pa firma e acuerdo di concepto yega na dje diabierna anochi. Fuente: Trouw.nl.. foto cortesia REUTERS.
ORANJESTAD – E introduccion di dos docter di cas extra na Spoed Eisend Hulp mester yuda reduci e tempo di espera ora cu un pashent ta na e departamento ey di hospital. Asina minister di Salud Dangui Oduber a bisa dialuna mainta den un conferencia di prensa. Segun Oduber, tin dos localidad habri na hospital unda cu AZV lo cubri dos huisarts cu ta specialmente atende y asisti tur caso di emergencia. E pashent cu yega, lo wordo trata. Esun cu resulta di no ta emergencia, e 2 docternan di cas lo trata. Asina e mandatario lo kier baha presion riba SHE, y reduci tempo cu pashent ta warda pa ayudo medico. Awor ta buscando si tin docter di cas disponibel cu por cuminsa di biaha, y si ta pa e minister, esaki por cuminsa dentro di un luna caba. “Pero por lo menos ya tin palabracion entre hospital i AZV pa cubri e gastonan” Oduber a bisa.
ORANJESTAD – Ta e intencion pa durante e prome aña di gobernacion Wever Croes, introduci e asina yama ‘integriteitskamer’ osea e ‘camber di integridad’. E camber aki tin cu scrutina tur proyecto y asunto di gobierno pa sigura cu esaki ta cumpli cu tur norma di integridad. Asina prome minister Evelyn Wever Croes a bisa dialuna durante conferencia di prensa. E structura di e camber aki sinembargo ta hopi curu ainda. E unico cos cu ta sigur, ta cu e ta bin e aña aki ainda, y cu e ta consisti di un grupo di persona ‘no politico’, sino e ta ‘beat the whole purpose’.
ORANJESTAD - Gobierno di Aruba ta lamenta cu Citgo Aruba a nenga informacion na parlamentarionan Hulandes. Esaki tabata e reaccion official un dia despues cu dos parlamentario Hulandes a reclama publicamente cu nan no a haya informacion di e refineria y a wordo prohibi entrada. Ta trata di parlamentarionan Hulandes van Raak y Bosman cu tabata na Aruba siman pasa pa atende reunionnan interparlamentario entre Aruba Hulanda y Sint Maarten. Pa cu e reunion aki e delegacion Hulandes a pidi Parlamento di Aruba pa por regla un bishita na refineria of por lo menos pa Citgo duna un presentacion na Parlamento. Lamentablemente Citgo a nenga di haci esaki, y e dos Parlamentarionan a bay busca informacion nan mes. Nan a bay na e refineria y locual nan a mira a decepciona nan. Nan a mira hopi hero bieu, y nan no a mira practicamente ningun actividad. Riba medionan social nan a cuestiona esaki masha hopi mes y un video di sr. van Raak “locual mi no tabata mag di wak na Aruba” a circula den henter Reino. A puntra Prome Minister di Aruba su reaccion, y sra. Wever-Croes a indica cu e ta lamenta cu Citgo no a duna e Parlamentarionan informacion tocante e proyecto. Pa gobierno tambe aparentemente ta dificil pa haya informacion. Tin reunionnan planea e siman cu ta bin pa haya mas informacion di e status di e proyecto. Mes momento Gobierno ta studiando e contractnan cu Gobierno di AVP a cera cu Citgo pa operacion di e refineria, pasobra indicacion ta cu e inversionnan no a tuma lugar y no tin claridad ki tempo nan lo tuma lugar. Gobierno di Aruba a anuncia siman pasa caba cu a institui un comision independiente pa studia e contract y conseha Gobierno kico pa haci cu n’e. Foto cortesia di gobierno su oficina di prensa.


text:
Ayera Parlamentarionan Dangui Oduber y Evelyn Wever-Croes a entrega e proyecto di ley pa cambia e sistema di Parlamento p’asina esnan cu mas voto drenta Parlamento.
“Un politico mester bisa loke e ta haci, y haci loke e ta bisa. Den Congreso di MEP na 2015 nos miembronan a pidi nos pa trece e cambio den sistema di Parlamento p’esnan cu mas voto drenta Parlamento”.
Dangui Oduber a traha riba e ley. El’a busca consehonan y Evelyn Wever Croes ta co-firmante di e ley.
Ayera t’asina leu cu nan a entrega e ley di iniciativa. Un danki na colega Dangui Oduber pa traha riba e ley, lider di MEP Evelyn Wever-Croes a duna di conoce.
E ley a wordo entrega na Presidente di Parlamento y Griffiernan di Parlamento y awor lo bay cana su caminda pa Raad van Advies pa wordo trata den Parlamento.
“Mi a wordo aserca pa hopi cuidadano cu a pidi mi pa trece un cambio den e sistema p’asina trece un mihor control di Parlamento riba Gobierno.
E gran mayoria di nos cuidadanonan ta desea e cambio aki. Pesey mi no por imagina mi cu por tin un Parlamentario cu por bay contra esaki.
Mi ta gradici lider di fraccion Evelyn Wever-Croes cu a para tras di e idea aki, y mi ta spera cu Presidente di Parlamento yama e reunion pronto. En todo caso nos a cumpli”, Dangui Oduber a finalisa bisando.


text:
Aruba, Korsou i Boneiru. Islanan A,B,C.
E islanan A, B, C, ta eksisti pa e tres islanan, Korsou, Boneiru i Aruba. Nan tambe ta wordu jama islanan pabou di bientu. E tres islanan aki ta situa dilanti di kosta di Venezuela. E islanan ta forma un parti di Reino Hullandes, huntu ku Sint Maarten, Saba, ku Sint Eustatius.
E islanan A,B,C , tur tres situa den un area tropikal semi-arido, esei ta signifika ku tur tres isla ta hanja
Ahopi solo , pero tiki awaseru. Esei huntu ku kombinashon di bunita playa, i vegetashon inusual, i kultura interesante ta un atrahante grandi pa e tursitanan na nos islanan. Nos islanan ta komparti e klima ku un gran parti Nort di Venezuela na Estado Falcon, i na Colombia na Estado Guajira. Nan tambe ta komparti hopi dje mesun tipo di vegetashon i bestianan. E vegetashon di nos islanan ta un vegetashon ku a adapta su mes na sekura. Nos laman, ku ta un laman tropikal, tin refnan bunita di koral ku ta rondonan nos islanan kanti kosta.
E pobalshon di Boneiru i di Korsou, pa majoria ta di desendencia di Afrikano ku ta dor di esklabitud ku a tuma pasa den pasado. Pero tambe tin hopi hende di otro decendencia i hende meskla, i tambe tin basta hende for di Hullanda ku ta biba riba nos islanan. Di hendenan orginal di e termporada pre-kolonial, ku tabata biba riba nos islanan, E Arowakken ku tabata di e gurpo Caiquetio, nos no ta mira hopi bek den e poblashon di Korsou i Boneiru. Na Aruba si bo por mira klaramente den e poblashon ku hopi di nan tin decendencia di indjan.
Nos islanan tin un idioma mutuo, e idioma papiamentu, ku ta e idioma mas tantu papia na Korsou, Aruba i Boneiru den bida diario. E diferenshanan den nos idioma riba e 3 islanan, ta asina chiki ku nos por komprende otro sin problema. Hullandes tambe ta wordu usa ku hopi regularidat na Korsou, Aruba i Boneiru, i majoria di nos hendenan por komprende i papia Hullandes. Riba nos islanan hopi dje poblashon tambe ta komprende, papia i skirbi Spanjo i Ingles bon.
E laman Karibense ta rondona nos tres islanan, nos tur tres tin idioma i historia komun. E lasonan por juda nos pa konserva nos naturalesa. Nos komo grupo konveshonista ambiental ke yuda i duna e medidanan pa eduka, pa informa i familiarisa nos jubentut over dje medio ambiente i su ecosystemanan. Pa juda nos jubentut komprende e importansha pa konserva nos naturalesa. Teksto: Brian Sprock.


text:
WILLEMSTAD – E siguiente caso di loke a pasa cu un mula mancaron a demostrá cu den mundo di traficacion di droga no tin limite ni consideracion p’e victimanan cu doñonan di droga ta uza pa manda nan droga Hulanda.
Ne momentonan aki tin un homber mancaron di 37 aña kende nan a plak casi dos kilo di cocaina den su carsonsiyo y barké manda Hulanda caminda mesora cachó anti-droga a bula riba dje y e ta será fo’i dia 25 di februari di 2015.
Ya nan a condené un biaha caba den pasado pa pasa droga, pero el a apelá e castigo y e biaha aki Corte Supremo a condené na 18 luna di prison di cual 8 condicional.
Awor e detaye tristo mes ta bin: E homber t’asina malo cu e tin cu pasa su castigo riba cama di hospital caminda e tin cu haña tratamento special pa su curpa no sali na herida.
E t’asina tanto paralisá cu cada dos ora mester bòlter su curpa pa evitá cu e ta haña herida.
Fo’i ora Corte a lesa su historia, nan a constatá cu no por sera e homber den prison, pasobra e ta malamente paralisá na su lomba. E ta sufri di loke nan ta yama ‘dwarslaesie’.
Pa colmo promé cu el a cay na Hulanda, nan a yega di condená caba un biaha pa transporte di droga.
Abogado di e mula a pidi pa lage liber, pasobra no tabata su intencion pa bin Hulanda cu droga, pero ta un muher cu ta cuidé a bistié un boxershort cu mas cu 4 kilo di cocaina.
Dia el a yega Schiphol 25 februari 2015 seladornan a haña 4 paki cu hunto a pisa 2.4 kilo di cocaina.
E condenado ta gaña asina malo cu el a conta Hueznan cu ta na marshe na Corsou el a cumpra e boxershort pa 200 euro.
Ta fo’i ki dia ta paga mercancia na euro na Corsou e Huez lo a pensa. Di dos mentira: Un muher cu e no sa ken e ta, tabata cuidé na Corsou pasobra e ta mancaron y t’e muher ey a bistié e carsonsiyo. El a mira e carsonsiyio, pero no a ripará nada particular. El a kere cu ta carsonsiyo cu gèl!
Hueznan no a come e cuento, pasobra ta regla internacional cu un pasahero den avion mester sa ki tin den su ekipahe, den e caso aki den su carsonsiyo, pasobra e ta responsabel.
Corte Superior a dicta un sentencia di 18 luna di cual 10 luna condicional, pero awor e problema ta bin: Prison no ta ekipá pa cuida hende mancaron.
Pa colmo e homber ta usa marihuana legal pa controlá dolor y ta sufri di depresion pe condicion cu e ta den.
Logico, cualkier hende lo sufri di depresion estando mancaron y será den prison.
Corte no a bay di acuerdo cu e abogado defensor pa lage bay numa, pasobra e droga cu el a trece ta causa masha pena na Hulanda. Pa colmo el a yega di cay un biaha caba cu droga na Hulanda.
E tin suerte mes cu durante su detencion, prison lo duné tratamento na lugar di seré den cèl.
Como ‘palo tras di porta’ òf ‘stok achter de deur’, e ta haña un periodo di prueba di 2 aña.


text:
Sr. Castro Peres, Presidente di Aruba Reef Care Foundation a splica cu dia 15 Januari lo tin e prome competencia di Jaag riba Lionfish pa 2017. Esey ta conhuntamente cu Palm Island. Aruba Reef Care Foundation ta organisa e Campeonato The Palm Island Aruba Reef Care Foundation Lionfish Challenge.
Ya tin basta participante cu ta jaag ariba e piscanan aki. Mayoria di e piscanan aki lo wordo parti diadomingo pa bishitantenan di Palm Island. Manera Sr. Peres a sigui splica cu nan lo sigui cu nan campaña ya cu e ta un campaña continuo. Aruba Reef Care Foundation ta purba di organisa mas di un competencia pa aña pa mantene e poblacion di Lionfish abao y pa mantene e jaagdonan activo, pa motivanan y pa nan haya smaak. Ta zorg pa e jaagdonan haya bon placa na efectivo como premio y tambe un trofeo, cual ta wordo aprecia.
Aruba Reef Care Fundacion no solamente ta traha no solamente pa conscientisa e beachnan limpi, y e lamanan, pero tambe e bida marino. Door di mantene e Lionfish su poblacion abao, ta yuda na conserva e bida marino. P’esey Aruba Care Foundation ta purba mas hopi posibel di jaag riba Lionfish y asina tambe sigui mantene e poblacion di Lionfish abao. Asina Sr. Castro Peres, Presidente di Aruba Care Foundation a splica.


text:
Rotaract Club of Aruba, e grupo di young professional cu ta forma parti di e famia di Rotary Aruba, ta sumamente satisfecho cu un otro edicion exitoso di e proyecto anual, Un Pami Un P’e.
Un Pami Un P’e ta un proyecto unda miembro y boluntarionan ta colecta varios articulo durante un periodo pa despues entrega esaki como donacion serca un grupo den nos comunidad.
Un Pami Un P’e ta un proyecto cu tabata wordo organisa durante e luna di december dirigi na famianan cu menos recurso. Pero aña pasa a opta pa cambia e forma di e proyecto aki un tiki y asina a bin na e forma nobo unda cu e consentimento di Stichting Algemene Bejaardenzorg Aruba (S.A.B.A.) ta colecta articulonan cu e grandinan lo por haci bon uso di dje.
E prome aña miembro y boluntarionan a colecta varios articulonan hygienico y washandjes cu a suma na un balor di mas di 10mil florin. E aña aki a opta pa colecta articulonan cu e grandinan por haci obra di man cu ne. Pa 6 siman largo, miembro nan di Rotaract Club of Aruba a para na Dyon Center y a acerca consumidor di Dyon Center pa aporta na e proyecto. Total a logra colecta 10 baki di plastic yena cu articulonan pa haci obra di man.
Ademas, a logra di traha estrechamente cu e industria hotelero pa ricibi donacion di paña di cama, serbete y washandjes. Rotaract Club of Aruba ta sumamente agradecido cu e generosidad cu nos a ricibi for di Hyatt Regency Aruba Resort and Spa, Hilton Aruba Caribbean Resort & Casino, Holiday Inn Resort Aruba y tambe Aruba Marriott Resort & Stellaris Casino pa cu e proyecto aki. Asina aki a logra haci un donacion di mas cu 1000 pida di articulonan consistiendo di serbete, washandjes, clechi cama y slopi cu sigur nos grandinan lo haci bon uzo di dje. Ademas, Lucky Store a yuda contribui cu 5 rolstoel nobo nobo cu tambe a wordo regala na S.A.B.A.
Pa culmina e proyecto aki y alabes haci entrega di tur donacion colecta y ricibi, Rotaract Club of Aruba a organisa un mainta ameno, diasabra 13 di mei, pa celebra cu e grandinan pero tambe gradici tur enfermeronan riba nan dia internacional di enfermeria, cu tabata 12 di mei.
Asina a percura pa tin snacks dushi di Aruba y resfresco pa tur presente. E grupo di miembro cu tabata encarga pa organisa e proyecto aki a invita sr. Francis Jacobs pa entretene tur presente cu varios canticanan.
Miembronan, boluntarionan, staf di S.A.B.A. y miembronan di Rotary Aruba a baila y canta hunto cu e grandinan y asina percura pa un ambiente ameno durante e mainta aki.
Pa percura cu un y tur keda cu bunita recuerdo di e dia aki, Awesome Photo Booth Aruba tabata presente y a saca potret di cada un di nos grandinan. Ademas miembronan di Rotaract a traha un “photo frame” pa tur nos grandinan.
Rotaract club of Aruba kier a gradici su miembronan, boluntarionan, Rotary Aruba, y sponsornan: Hyatt Regency Aruba Resort, Spa & Casino, Hilton Aruba Caribbean Resort & Casino, Holiday Inn Resort Aruba, Lucky Store y Aruba Marriott Resort & Stellaris Casino pa nan bunita donacion. Sin lubida e bunita sosten ricibi di Dyon Center N.V., y Awesome Photo Booth Aruba pa proyecto aki.
Por ultimo, Rotaract Club of Aruba kier a gradici e comunidad di Aruba pa nan gran aporte na e proyecto aki. Sin e sosten di nos comunidad nos no lo por a logra e bunita proyecto aki.


text:
Den nomber di Parlamento di Aruba, Presidente di Parlamento, sr. Juan E. Thijsen kier a extende su mas sentido palabranan di condolencia na famia di Rishandroh Anastacia y Roshandrick Frans.
Di e manera aki Parlamento di Aruba den su totalidad ta uni su mes na e duele y luto nacional pa cu e bidanan inocente cu a jega na nan fin di un forma inexplicabel y difícil pa compronde. Futuronan yen di promesa y posibilidadnan infinito lo no por ser concretisa mas.
Aunke difícil pa acepta, Parlamento di Aruba ta comparti cu henter comunidad Arubano e momentonan difícil aki. Banda di para keto na e sucedido lamentabel aki Parlamento ta desea di reflexiona riba e rol cu cada ciudadano di Aruba mester compromete su mes na asumi pa sucesonan manera esun lamentabel aki no pasa nunca mas.
Parlamento Di Aruba ta haci un yamada na pueblo di Aruba den su totalidad pa no laga e hechonan lamentabel aki pasa bai manera un recuerdo tristo. E yamada ta pa uni forsa y asumi responsabilidad, pa na prome lugar, esnan mas vulnerabel den nos comunidad pero na mes momento para banda di otro y nos tur asumi dicho reponsibilidad pa garantisa e proteccion di cada un di nos como ciudadano di nos pida baranca.
Parlamento di Aruba semper a para na vanguardia di esnan vulnerabel den nos comunidad. Un prueba di esaki ta e mocion fecha dia 3 di juni 2015 na unda un delegacion special di Parlamento di Aruba, consistiendo di Srs. Thijsen, Bikker, Dammers Sneek y sra. Ruiz-Maduro, a pidi gobierno di Reino durante un conferencia di Reino pa establece un protocol di cooperacion riba tereno di e tratado firma na Istanboel dia 11 di mei 2011 encuanto prevencion di agresion contra hende muher y den hogarnan.
Ban hunto mustra e famia dia Rishandroh Anastacia y Roshandrick Frans cu nan no ta para nan so den e momentonan difícil aki sino cu henter comunidad di Aruba ta convivi e momentonan aki hunto cu nan cu e firme promesa di no laga fayecimento di Rishandroh Anastacia y Roshandrick Frans ta envano sino un yamada pa conscientisacion y balorisacion di nos prohimo manera mester ta.


text:
SimanAki #3
Islanan ABC bou di lupa:
- Dutch antilles express rumbo pa optimalisa su servisio pa aruba, bonaire i korsou
- Premier Eman, di Aruba, ta felicita minister nobo di Asuntonan Interior y di Reino
Aruba:
- Banco Central: Economia di Aruba ta sigui crece den 2012. Nan ta pronostica un crecemento economico riba 6% otro aña
- Aruba lo bira e prome destino internacional di AVIANCA- Brasil cu vuelo directo Sao Paulo- Aruba. Negociacionnan pa den Juli 2012 por logra, a base di acuerdo y di MOU, y acuerdonan bilateral, cu ambos minister di transporte ta bay firma, pa logra e vuelo directo entre Sao Paulo y Aruba atrobe
- Autoridadnan di Brasil interesa pa Aruba bira un hub den nan biahe pa Merca. Aruba a compromete su mes cu durante nan proximo bishita na luna di maart lo firma un acuerdo bilateral (MOU) caminda lo flexibilisa e proceso di transporte aereo entre Aruba y Brasil
- Un dje motornan economico di Aruba, turismo, cu crecemento fuerte den luna di November i cu miles di turista yegando Aruba mas trempan . Ront esun otro motor, e refineria Valero, tin base pa speculacion cu elo cera su porta na Januari
- Tiara Air a aumenta su frecuencia pa region di Riohacha, Colombia, cu un vuelo mas
- Sector priva y sector publico promoviendo Aruba hunto na Hulanda
- Bishita di trabou na Medellín. Ta intenshon pa saka puntonan konkreto for di e diferente metodo i puntonan di strategia ku ta aplikando na Medellín den kuadro di drecha e sirkunstansia sosial den barionan
Kòrsou:
- Kòrsou por bira anfitrion di CREF 2012. E konferensha internashonal ku e tema «Energia bèrdè i duradero»
- Plannan di Curaçao Holding Company pa Airport City a ser presentá. Airport Plaza lo bai konsistí di un plenchi pa hasi kompra, un garashi pa pone outo, un universidat ku su campus i un parke di beisbòl ku un sentro di training kaminda por prepará talento hubenil di den regio pa un karera internashonal. I naturalmente for di aña 2014 lo tin e Spaceport Curaçao Centre kaminda buelonan pa bai den espasio lo tuma lugá
- Isla ta sera na 2012 pa mantenshon grandi. E invershon di miones ta mustra e intenshon di PdVSA pa keda na Kòrsou, asina Mirabal ta bisa. Na aña 2019 e kontrato aktual di ‘lease’ ku Refineria di Kòrsou, doño di e refineria, ta kaba
- E promé buelo direkto for di e siudat kanades Toronto
Boneiru:
- kampionato di Serie del Caribe di Liga Chiki 2013 na Boneiru
- Lei ambiental nobo na midí pa Islanan BES
Konferensha di Reino:
- Den dianan previo tabatin hopi rumor tokante independencia pa Curacao. Ma Schotte, Premier di Kòrsou, a reiterá den su diskurso na apertura di e konferensha ku independensha no ta na diskushon awor aki
- Finalmente e konferensha tabata uno constructivo y fructifero i tur a bisa pa traha den margennan cu Statuut ta duna pensando den balor agrega di Reino i tur pais a skohe pa invertí den balor adishonal di Reino
- Resultadonan, akuerdonan?: Relashon eksterno awor ta di tur pais den Reino. algun grupo di trabou i komishon, ku lo elaborá riba opstákulonan, ku mester sigui trata
Bo ke sa kíko ta sosodiendo den mundu? Anto lesa tur dia Resiliencia, un resúmen diario di un sentenar di medionan global pa les’é den 5 minut


text:
Morgenster – Diasabra anochi algo prome cu 9:30 un accidente pa falta di preferencia a sosode na Morgenster.
Un dama empleada di Setar cu a caba di traha, segun nos a compronde bayendo direccion Santa Cruz ta wordo gedal pa un otro auto.
E dama den su Nissan March ta wordo gedal pa e Kia cu no a duna preferencia y a core subi e crusada, e dama a resulta levemente herida y na yegada di ambulance nan a trata cune.
Mester remarca cu e crusada aki sea mester pone mas iluminacion of pone e luznan color oraño bek, pa asina automobilistanan sa cu nan ta yegando un crusada.


text:
Diasabra mainta e team di Train Hard Fight Smart a start cu training bek na Grape Field despues di basta tempo. Nan ta preparando pa varios campeonato internacional y nacional y e team mester ta den nan top shape pa tur esaki.
Mester focus riba e biahe pa Korea tambe, pasobra e team mester ta den mihor forma pa nan ta bon prepara p’e Korea Open.
Korea no ta djis un trip di 4 siman so, sino campeonato y training tambe, nos lo amplia mas tocante di e biahe pa Korea despues.
Training nunca ta facil na Brazil Taekwondo Stichting, pasobra nos ta 100% tras di e lema di nos y te cu e dia di awe nos ta cumpli cu esaki tambe, “Train Hard Fight Smart“.
Manera por mira riba e potretnan, nan mester a core bay te n’e subida banda panort bin bek pa asina train 1 ora y mey pa cumpli cu e programa di e training aki na Grape Field.
Training lo sigui den veld manera tin plania den e plan di entrenamento di Brazil Taekwondo. Nos tin hopi meta grandi nos dilanti y nos lo sigui traha duro riba esakinan.


text:
Relato di Prensa Flex Pensioen
“Flex Pensioen” ta recompensa esunnan cu yega edad di pensioen cu un suma mas halto pa luna
Haya sa mas riba bo derecho pa pospone bo pensioen!
ORANJESTAD , Aruba 29 Augustus 2012: Sociale Verzekeringsbank (SVb) a anuncia nan campaña informativo pa educa nos comunidad tocante e sistema nobo di “Flex Pensioen”. Recien Gobierno di Aruba a cera un acuerdo cu partnernan social mediante cual a introduci e posibilidad pa pospone e cobransa di pensioen di AOV (pension di biehes). Como un forma di recompensa, e ciudadano cu a yega edad di pensioen (60 aña) por haya un suma mas halto na pensioen di AOV si e opta pa haci uzo di e areglo di Flex Pensioen.
Esaki ta un areglo cu a drenta na vigor desde dia 1 di Januari 2012, locual ta nifica cu tur persona cu ta bin na remarke pa cobra pensioen di AOV pa prome biaha por haci uzo di e areglo aki.
Luis Tromp, hefe di Departamento di Pensioen na SVb a splica cu “Flex Pensioen” ta un beneficio pa tur esunnan cu yega edad di pensioen. Tur hende cu yega 60 aña tin derecho riba nan pensioen general di biehes, y pues por haci uzo di e areglo di Flex Pensioen.
Sr. Tromp a sigui splica cu “Flex Pensioen” ta un sistema cu ta pospone e cobransa di pensioen, pues en bes di cobr’e ora ta cumpli 60 aña, e pensionado tin e opcion pa pospone cu un maximo di 5 aña. Por ta 1 aña, 2 aña, 3 aña, 4 aña of 5 aña. Cada aña cu e pensionado pospone su pensioen e lo ricibi como recompensa 7% riba e montante corespondiente di pensioen.
Por ehempel, e persona cu scoge pa cobra su pensioen cu 60 aña ta ricibi e suma maximo di AWG. 1.057- pa luna. Cu “Flex Pensioen”, e por scoge pa cuminsa cobra su pensioen na edad di 61 aña en bes di 60 aña. Si e pensionado dicidi di cobra su pensioen cu 61 aña, na luga di ricibi AWG. 1.057- pa luna, su suma mensual ta subi cu 7% y ta bira AWG. 1.130,99- pa luna. Di e manera aki por keda pospone cobransa di pensioen te cu un maximo di 5 aña.
Ta hopi importante pa esnan cu ta riba 50 aña di edad, sea hende homber of hende muhe, pa nan ta consciente di tur e beneficionan di e sistema aki di “Flex Pensioen”. Tambe ta hopi bon pa esna mas jong cuminsa haya informacion riba e forma con “Flex Pensioen” lo por beneficia nan den futuro.
E ciudadano cu aplica pa e Pensioen di Biehes AOV dibiaha ta bin na remarke pa haci uzo di e areglo di Flex Pensioen. Ora di acudi na SVb pa e pensioen di biehes e cuidadano por yena e formulario pa haci uzo di e areglo di Flex Pensioen.
Gino Croes, funcionario di comunicacion a splica cu awe ta lanza e campaña di Flexpensioen na unda SVb ta bay informa y concientisa su aseguradonan di e areglo di Flex Pensioen y tur su beneficionan. E campaña aki ta bay haci uzo di diferente medionan di comunicacion manera corant, radio emisoranan y canalnan di television local.
Ademas, cu cooperacion di partnernan ta bay tin foyetonan disponibel na puntonan strategico rond di Aruba. Tambe ta ofrece tur e informacion aki riba e website di SVb www.svbaruba.org. Locual tambe sr. Croes a menciona ta cu ta organisa algun anochi di informacion na unda tur esnan interesa por acudi y haci nan preguntanan na SVb. E detayes pa anochinan aki lo wordo anuncia ainda.
Pa mas informacion y pa aplica por tuma contacto cu Departamento di Pensioen na 527-2760 of via pensioenen@svbaruba.org. Departamento di Pensioen ta situa na Vondellaan 21 y ta habri di dialuna pa diabierna di 8:00AM te cu 12:00PM y for di 1:00PM te cu 3:00PM. Nan ta cera pa publico tur diaranson merdia.
A funda Sociale Verzekeringsbank (SVb) na aña 1960 pa administra e ley di pensioen di biehes (AOV). Na aña 1965 a expande e tareanan di SVb cu introduccion di e ley di pensioen general pa viuda y huerfano (AWW). Na aña 1966 un otro tarea adicional a bin pa SVb ora a introduci e ley di seguro di malesa (ZV) y accidente di trabao (OV). Finalmente na aña 1983 a keda institui un fondo di cesantia pa garantisa e compensacion di trahado den caso di retiro no boluntario.
Desde Status Aparte di nos pais, SVb a para riba su mes y a desaroya den un institucion clave den nos red di proteccion social. Cu inversionnan den recurso humano y su experiencia acumula durante e periodo di crisis y boom economico y tambe di cantidad di poblacion, SVB awe ta un institucion cu ta lora independiente, cu un maneho corporativo eficiente, un servicio atento y cu un gran sentido di responsabilidad.
FIN


text:
Diabierna mainta trahadonan di Biblioteca Nacional den George Madurostraat tabata preocupa y hasta spanta pa motibo cu un persona straño a drenta e edificio. E tabata bisti no mucho bon y ademas di esey, e tabata actua masha straño. Esey ta e motibo cu e trahadonan a spanta.
Mesora nan a tuma contacto cu Polis cu a manda un unidad na e sitio. Asina cu Polis a drenta Biblioteca Nacional, mesora e trahadonan para den un grupo a mustra cu dede unda e persona aki ta. Polis a cuminsa cana meymey di e reki di e bukinan y finalmente a bin topa cu e persona. Ta trata aki di un persona fam Geerman, conoci pa Polis pa tin problema mental. Esey ta e motibo tambe cu nan a spanta y nan no sa kico tabata su intencion y pesey a bati alarma.
Hoben a causa conmocion den Biblioteca Nacional
Posted by 24ora on Friday, January 12, 2018
Na momento cu el a mira polis, polis a cuminsa papia cun’e y a cuminsa papia masha hopi cos bruha, cu e ta haciendo un estudio, mester di buki, etc. Pero ya caba polis conoce su storianan, cu no ta klop y ta cosnan cu e ta papia totalmente un disparate. Polis a pidi’e pa bandona e sitio y bis’e pa bay warda, pasobra nan tin su paspoort warda eynan. Esey, ora cu nan ta canando bay pafo, hasta a duna indicacion cu pafo tin algo cu el a laga atras. A bin resulta cu tabata un boa grandi e tabata tin lora morto den un camisa, cual tambe segun e, ta un cos cu cacho a mata y e sa ta ken a mat’e, etc. Ta un cantidad di storia bruha e persona aki tabata splica na polis.
E persona aki tin un problema mental hopi pisa. Danki Dios cu e no ta agresivo y despues cu polis a mustr’e cu e tin cu tira e boa aki afo, el a tir’e y a cuminsa cana bay warda unda cu polis a bis’e cu nan lo top’e asina entrege su paspoort cu nan tin di dje warda.
E empleadonan di biblioteca a keda trankil, despues cu polis a saca e persona aki for di Biblioteca Nacional na Playa.


text:
Un encuentro cu autor Jacques Thonissen
Biblioteca Nacional Aruba ta extende un invitacion na amantenan di literatura pa un encuentro cu e autor Jacques Thönissen en conexion cu su ultimo obra Sarah, de Zwarte Madonna. Jacques ta papia tocante su obra nobo y kico ta su inspiracion pa skirbi. Esaki ta tuma lugar na Dept. Arubiana diaranson dia 11 di november y ta cuminsa 8or di anochi.
E ta escritor di diferente obra, tanto pa adulto como pa hoben, e.o. Tranen om de Ara, De roep van de troepiaal, Spoken, schurken en goudzoekers y Onder de watapana. Su bukinan pa hobennan ta traduci na Papiamento y e tin un buki pa mucha na Papiamento Cado cododo riba aventura.
- Dia: Diaranson 11 di november
- Lugar: Dept. Arubiana/Caribiana na Bachstraat 5, Oranjestad
- Ora: 8 or pa 10 or di anochi.
Bo(so) presencia ta hopi aprecia.
Bibliografie Jacques Thönissen:
Romans:
Tranen om de Ara [1998]
Eilandzigeuner [2000]
De roep van de troepiaal [2004]
Devah [2010]
Onder de watapana [2013]
Sarah de zwarte Madonna [2015]
Jeugdboeken:
Shon Shoco weet raad [2001]
Si bestia por a papia [2002] (vertaling van Shon Shoco weet raad door Yolanda en Jacques Thönissen)
Cado cododo [2005]
Spoken, schurken en goudzoekers [2006]
Spoki, bandido y buscadonan di oro [2011] (vertaling van Spoken, ... door Philomena Wong e.a.)


text:
E investigashon ta unu sumamente kompliká:
Un asesinato di 4 siudadano ku difísilmente Kòrsou lo por lubidá. Manera ta konosí, ya kaba anteriormente a detené 2 sospechoso, di kual un a keda lagá den libertat pa falta di sufisiente prueba. Na e momentunan aki tin 3 sospechoso detené. Informashon resien ta indiká ku e tim investigativo a realisá 2 detenshon mas den e kaso aki. E investigashon ta unu sumamente kompliká; ta keda yama na komunidat pa tur hende ku tin informashon di e anochi di 18 di Mart 2016 pa yama linia anónimo di polis i asina yuda na resolvé e kaso aki.
NOTA: Testigunan por drenta den kontakto via telefòn 917 òf e liña anónimo via 108. Wowo i orea di siudadanonan ta esensial komo informashon adishonal pa kualkier investigashon di polis i OM.


text:
Sportvereniging Aruba Juniors ta celebrando su di 85 aña di a ser funda. Pa ser exacto dia 5 di februari 1932.
Selin Fingal tabata e persona cu a bin cu e idea pa lanta un team di futbol den e bario di Socotoro.
Despues di a haña sosten di amigonan den bario a haci e idea algo formal.
E nomber di Aruba Juniors a wordo proponi dor di Selin Fingal despues cu el a lesa e nombernan di Argentina Juniors y Boca Juniors den prensa internacional.
Aruba Juniors t’e club deportivo, activo, mas bieu na Aruba y ta conta cu mas di 200 miembro den diferente ramo di deporte.
Pa conmemora e hubileo Aruba Juniors ta organisa un siman deportivo pa su miembronan cuminsando dialuna awor cu un Santo Sacrficio di Misa pa 9or mainta na misa di Playa.
E schedule p’e siman deportivo ta como lo siguiente:
Dialuna 6 di februari 2017
7.00 p.m. Zaalvoetbal
Diamars 7 di februari 2017
7.00 p.m. Domino y Darts
Diahuebs 9 di februari 2017
7.00 p.m. Hersengymnastiek
Diavierna 10 di februari 2017
7.00 p.m. Bolas criollas
Directiva ta invita tur su miembronan pa atende e siman deportivo p’asina nos tur celebra hunto e di 85 aniversario di Aruba Juniors.


text:
Diputado di deporte Rolanda Hellburg Makaai ta bai Medellin Colombia den kuadro di weganan eskolar di e paisnan Suramerikano (Consude). Na e evento magno aki tur e Paisnan Suramerikano ta partisipá den nuebe ramo di deporte.
Na e weganan eskolar aki e mihó atleta di e paisnan menshoná di12 pa 14 aña ta tuma parti
E enkuentro lo ta di 11 pa 18 di desèmber próksimo. Fuera di e kompetensianan deportivo aki, tin un reunion general pa tur e ministernan di deporte di e diferente paisnan komo tambe diferente enkuentro di e Ministernan di diferente País ku ta partisipando. Debí na palabrashon i regla nan vigente Boneiru no por tuma parti na e weganan eskolar e aña aki pero nan mester analisá tur e deportenan p’asina otro aña ora ku Boneiru lo partisipá den e mesun weganan eskolar di Consude na Cochabamba Bolivia Boneiru, sa kiko e nivel di e deporte ta.
Tambe mester remarká ku pa loke ta trata Karibe Boneiru ta e úniko ku a haña e oportunidat pa partisipá na e weganan eskolar aki.
Komo tal diputado Hellburg-Makaai ta sumamente kontentu i orguyoso.


text:
CHATA a elegí 2 miembro di direktiva nobo
Djabièrnè dia 6 di òktober último, miembronan di CHATA tabata tin oportunidat di elegí 2 miembro di direktiva nobo pa un periodo interino, esaki te ku elekshon di un direktiva nobo na 2018.
Di akuerdo ku Presidente i CEO Miles Mercera, tabata un elekshon pèrtá entre e seis kandidatonan ku a pone nan mes disponibel pa elekshon di e 2 posishonnan interino den representashon di un hotèl den direktiva di CHATA. Total, CHATA a risibí 577 voto bálido, di kual 329 a bai pa Edward Suares (Lions Dive & Beach Resort), siguí pa Alette Borger (Dolphin Suites) ku 284 voto. Presidente i CEO Miles Mercera ta konvensí ku e miembronan nobo resien apuntá lo kontinuá ku e mishon i vishon di CHATA i kontribuí na desaroyo di un industria turístiko sostenibel ku un enfoke fuerte riba kolaborashon di sektor públiko i privá. Durante di e reunion CHATA a duna miembronan un bista di e prestashonnan di nos industria turístiko i e proyektonan ku aktualmente CHATA i sektor turístiko ta ehekutando.
Un di e proyektonan notabel ku CHATA ta trahando riba dje ta e kolaborashon di CHATA ku Greenkidz, kaminda CHATA ku Greenkidz ta bai traha huntu pa eduká nos hobenan tokante e importansia di turismo, konsientisashon ambiental i kresementu duradero di nos ekonomia. Tambe CHATA a duna un ñapa di un produkto nobo di InCuraçao Magazine ku e ta bai lansa huntu ku su partner Fortress Interactive. Banda di esaki CHATA a informá su miembronan tokante lansamentu di e projekto “Curaçao on the Map” den kolaborashon ku CTB, Dolfijn FM, UTS, Profound Projects, Gobiernu di Kòrsou i Bureau Telecommunicate & Post. Presidente i CEO di CHATA tambe a elaborá tokante e desaroyonan importante ku ta tumando luga den e sektor manera e restrukturashon di CTDF, e buskeda pa un direktor nobo pa CTB, e formashon di un komishon pa krea un level playing field dentro di e sektor di turismo i nesesidat ku ta kresiendo pa haña mas buelo na Kòrsou. Di akuerdo ku Miles Mercera, “ un di e bareranan mas grandi ku nos sektor ta konfrontando ta e kantidat limitá di buelonan pa nos isla. Nos bishitantenan ta eksihí konekshon direkto pa Kòrsou, algu ku na e momentu aki lamentablemente nos no ta brindando”.
Ademas di e elekshon pa dos miembronan nobo di direktiva CHATA a invitá diferente keynote speaker pa kompartí nan vishon riba diferente tópiko importante den nos industria turístiko, esaki ku propósito pa mantené miembronan na altura di puntonan di atenshon i pa inspirá ideanan kreativo i kolaborashon entre e miembronan. CHATA a invitá, un representante di CINEX, sr. Raymond Jamanika pa duna un presentashon riba e importansia di invershon den e industria turístiko. CHATA ta kere firmemente ku ta di vital importansia pa sektor privá i gobièrnu invertí den desaroyo di nos produkto turístiko di manera ku nos destinashon ta alkansá e espektativanan di e tipo di turista ku nos ta purbando na atraé.
Despues di esaki, Van Eps Kunneman & van Doorne a elaborá riba tópikonan di importansia pa kompanianan den kaso di un desaster natural. Ademas di ta un situashon di lamentá, un desaster natural por tin efektonan serio i hopi negativo pa kualke empresa. Tin bes, desafortunadamente empresanan no por sigui operá i doñonan di negoshi mester tuma desishonnan difísil di retirá trahadó i tèrminá e relashon di trabou. Sra. Molly Steward i Sra. Tiffany de Palm a elaborá riba e akshonnan ku doñonan di empresa mester tuma den kaso di un situashon devastador.
Por último, CHATA a konkluí e reunion ku un spich inspirativo di Presidente di FDKK, sr. Takaidzwa Doran ku a elaborá riba benefisionan di Sports Tourism pa Kòrsou. Di akuerdo ku sr. Doran, Kòrsou tin un potensial ku ainda no a keda desaroyá, i esaki ta esun di promové Kòrsou komo un destinashon pa e deportista. Miembronan a mustra gran interes den e tópiko aki i CHATA a indiká di lo sigui eksplorá e posibilidatnan huntu ku FDKK pa den un futuro serkano desaroyá un plan riba e idea spesífiko aki.


text:
Un siman nobo a inicia y laga nos gradici Dios na prome luga pa duna nos bida y e forza pa lanta y cuminsa e dia yen di animo y forza renoba. Awe nos ta recorda San Ignacio di Loyola, Sacerdote. E la drenta den e carera militar pero na edad di 30 aña siendo capitan e la wordo herida gravemente. Eynan ta unda su caminda di combercion ta cuminsa. E la caba su estudio teologico na Paris y mas despues huntu cu algun compañero e la funda e Orden di Hesuitanan, un congregacion activo cu te dia di awe ta haciendo un trabow magnifico pa Gloria di Dios. Tata stima mi ta desea di pone awe e poco cu mi tin y ta den Bo mannan poderoso cu por transforma tur cos. Abo ta e mata Grandi di mosterd y ami ta e simia di mosterd cu ta e simia di mas chikito y fragil cu den Bo ta bira grandi y fuerte ( Mat. 13, 31-35 ) Amen.
Orashon di dia 31 juli 2017
Posted in Orashon di Dia


text:
Tata Santo danki pasobra semper Bo ta duna nos oportunidadnan nobo na comienso di un siman nobo pa pone den practica e amor cu Bo a regala cada un di nos. Bo ta Grandi y Maraviyoso!. Tata nos por lesa awe den Bo Palabra con e hendenan tawata sigui Hesus na pia. Ora Hesus a sali for di e boto y a mira e multitud grandi, E la haya duele di nan y a cura nan enfermedadnan. Y como a bira lat Hesus a multiplica di cinco pan y dos pisca y a duna cinco mil hende di come. ( Mat. 14,13-21) Hesus semper tin amor y misericordia pa su prohimo. Nunca E lo laga esnan cu bini cerca dj’E bai man bashi. E ta hacido di milager. E tin poder pa haci tur cos. E por cura nos enfermedadnan di curpa y alma, Nos mester bai cerca Hesus, bishit’E na Santo Sacrificio di Misa y ora nos ricibi e Santa Comunion E ta alimenta nos alma, duna nos curpa forsa, E ta sana nos enfermedadnan y ta libera nos di nos mal custumbernan, basta nos ta kere y tin confiansa den Hesus. E ta desea pa nos tambe yuda nos prohimo vooral esnan cu tin mas mester di dj’E pa nos tene misericordia cu nan y duna nan Palabra di aliento pa trece nan riba e caminda di Señor. Danki Tata cu semper Bo tey pa nos pa yuda nos den tur nos necesidadnan. Amen.
Orashon di dia 7 augustus 2017
Posted in Orashon di Dia


text:
SimanAki #7
- Aruba
- Medellin a risibí un atenshon grandi den prensa di Aruba for di siman pasá. Aruba mas serka di Medellin?
- Elmar ta organisa dia 8 y 9 di November worshop tocante energia solar
- Master Plan Madiki ta conecta cu Oranjestad y ta cubri te na Bushiri
- Miembronan di prensa di Brasil di bishita na Aruba
- Kòrsou
- DAE ta kresiendo kontinuamente luna tras di luna. Den e marko aki un delegashon di DAE a bai SÜRNAM pa finalisá tramitenan pa buelo inougural
- Ainda no tin klaridat p’e formashon di un koalishon i yega na un gobiernu
- Gobiernu ta bai rekapitalisa AQUALECTRA
- Korsou riba sekshon di biaha di CNN.com
- Entrante 1 novèmber 2012 gasolin, diesel, awa i koriente a subi
Den region Karibe
-
- Alejandro Garcia Padilla a gana e elekshon pa Gobernador di Puerto Riko. Den e mes un elekshon e opshon pa bira un estado mas di Merka, esta un integrashon kompletu, a resultá ganadó ku un 63%
- Konektividat aéreo di Colombia a oumentá ku rutanan internashonal i nashonal nobo
- E mèksikano Femsa trahando den renovashon di su planta di produkshon di frishidèr, na Cauca Colombia, pa atendé merkado di Sur America
- EPM (Empresanan públiko di Medellin), a presentá resultadonan di e aña aki ku kresementu di 11%, kompará ku aña anterior, den su ganashinan
- E «lokomotibo» minero di Colombia ta krea preokupashon pa impakto ambiental den su rekorido na Antioquia
- Austria-Kuba: Promé akuerdo di kooperashon den kampo di arte i kultura; Konekshon aereo nobo Viena-Varadero operá pa Condor
- Kuba: Promoshon p’e kreashon di zona spesial di desaroyo
- Triniad & Tabago: kresementu di desempleo den prome cuartal di 2012 i un segundo cuartal ku problemanan ekonómiko debí na un kontrakshon «mas skèrpi ku antisipá» den sektor energétiko
- New Orleans lo konstruí un di tres terminal di krusero
- Piskadónan karibense lo benefisiá di proyekto europeo
- Kandela nobo den refinería di PDVSA na Paraguaná debí na lokual e ta trahando awor casi na mitar di su kapasidat
- Bahamas: Un sektor di informashon i telekomunikashon ku benefisio ekonómiko, kreashon di empleo i penetrashon altu kompará ku otro den region Karibe
- Siudadanonan di Dominica, Grenada, St. Lucia, St. Vincent & Grenadine i Trinidad & Tobago lo por biaha, sin nesesidat di visa, pa Europa?
- Rekuperashon ekonómiko a start poko poko na St Vincent and the Grenadines, segun IMF
- Caribbean Development Bank (CDB) a aprobá 46 mion dòler pa lucha regional kontra pobresa
- IMF a aprobá pagamentu di 5.2 mion dòler na Antigua i Barbuda
- Sürnam, porta na region Karibe pa Turkia?
- Promoshon di negoshi nan chikitu na St.Kitts
- Inter-American Development Bank (IDB) a otorgá Haiti 3.5 mion dòler pa promoshon di empresanan mikro i chikitu


text:
TOPICO PRINCIPAL | KICO TIN TRAS DI COSNAN SOBRENATURAL?
Kico Bijbel Ta Bisa Tocante Ocultismo?
HOPI hende no ta kere den cosnan sobrenatural. Nan ta bisa cu ocultismo ta un invento di escritornan di guion di pelicula. Pero Bijbel tin un otro punto di bista. Bijbel su spiertamento tocante ocultismo ta cla y raspa. Por ehempel, Deuteronomio 18:10 pa 13 ta bisa: “Entre boso no mag wordo haya ... ningun hende cu ta practica adivinacion of cu ta practica bruheria, of cu ta pronostica, of cu ta practica magia, ni ningun hende cu ta plega hende, of cu ta montado of spiritista, of cu ta consulta cu e mortonan.” Dicon no? E texto ta sigui bisa: “Ken cu haci e cosnan aki ta un abominacion na SEÑOR ... Bo mester ta perfecto dilanti di SEÑOR bo Dios.”
Dicon Bijbel ta condena categoricamente tur forma di ocultismo?
UN ORIGEN HOPI MALO
Bijbel ta bisa nos cu hopi tempo prome cu Dios a crea Tera, el a crea miyones di criatura spiritual, esta angel. (Job 38:4, 7; Revelacion 5:11) El a duna cada angel boluntad liber: e habilidad pa scoge entre bon y malo. Algun di nan a scoge pa rebeldia contra Dios y nan a bandona cielo pa trece problema riba Tera. Como consecuencia, Tera “tabata yen di violencia.”—Genesis 6:2-5, 11; Judas 6.
Bijbel ta bisa cu e angelnan malbado ey tin hopi influencia riba hende y cu nan ta confundi miyones di hende. (Revelacion 12:9) Nan ta hasta probecha di e echo cu di naturaleza hende ta curioso pa haya sa kico lo sosode den futuro.—1 Samuel 28:5, 7; 1 Timoteo 4:1.
Ta berdad cu tin hende sa haya e impresion cu algun poder sobrenatural ta yuda. (2 Corintionan 11:14) Pero e realidad ta cu angelnan malbado ta purba ciega mente di hende pa nan no haya sa e berdad tocante Dios.—2 Corintionan 4:4.
Pesey, segun Bijbel, contacto cu spirito malbado no ta recreo inofensivo sino algo peligroso. Pa e motibo ey, con algun hende cu kier a bira discipel di Hesus a reacciona ora nan a haya sa e berdad tocante spiritonan malbado? Wel, Bijbel ta bisa cu “esnan cu tabata practica magia a trece nan bukinan hunto y a kima nan”, maske esey a nifica cu nan a perde hopi placa.—Echonan 19:19.
Awe tambe, hopi hende a dicidi cu nan no kier tin nada di haci cu actividadnan of entretenimento cu tin di haber cu ocultismo. Por ehempel, tempo Maria * tabatin 12 aña, tabata parce cu e por a predeci cierto peliger of cosnan cu ta bay pasa. E tabata lesa carta pa e muchanan na scol, y como cu tur loke e tabata bisa a sosode, el a bira sumamente interesa den ocultismo.
Maria a pensa cu Dios a dun’e un don pa yuda hende. “Pero algo tabata preocupa mi”, el a admiti. “Pasobra mi tabata por a lesa carta pa otro hende pero no pa mi mes, maske mi tabatin gana di sa mi mes futuro.”
Maria tabata tur confundi pasobra e no por a haya contesta pa e tantisimo preguntanan cu e tabatin, y pesey el a resa na Dios. Despues el a drenta den contacto cu testigonan di Jehova y el a cuminsa studia Bijbel cu nan. Anto el a siña for di Bijbel cu no ta Dios a dun’e e habilidad pa pronostica futuro. Tambe el a siña cu esnan cu kier tin un amistad cu Dios mester deshaci di tur obheto cu tin di haber cu ocultismo. (1 Corintionan 10:21) Kico tabata e resultado? Maria a tira tur su obhetonan y bukinan cu tin di haber cu ocultismo afo. Awor, e ta comparti e berdadnan cu el a siña for di Bijbel cu otro hende.
Tempo Michael tabata teenager, e tabata gusta lesa buki cu tin storia tocante hende cu tin poder sobrenatural. El a bisa: “Mi tabata gusta identifica mi mes cu e heroenan di mi edad cu tabata explora mundonan imaginario.” Pocopoco Michael a cuminsa lesa buki tocante magia y ritonan satanico. El a admiti: “Mi tabata curioso, y esey a pone cu mi kier a lesa buki y wak pelicula cu tabatin di haber cu e cosnan ey.”
Sinembargo, loke Michael a siña den su estudio di Bijbel a yud’e mira con importante ta pa wak bon kico e ta lesa. El a bisa: “Mi a traha un lista di tur e cosnan cu tin di haber cu ocultismo cu mi tabatin y mi a tira nan tur afo. Mi a siña un les importante. Na 1 Corintionan 10:31 Bijbel ta bisa cu nos mester ‘haci tur cos pa e gloria di Dios.’ Pues, e pregunta cu mi ta haci mi mes tur ora ta si loke mi ta lesa ta algo cu Dios ta considera como malo. Si ta asina, esaki no ta pa e gloria di Dios y mi ta evit’e.”
Pues ta na su luga cu Bijbel ta ser compara cu un lampi. E ta e unico fuente di luz cu ta desenmascara spiritismo y ocultismo. (Salmo 119:105) Pero Bijbel no ta haci esey so. E tin un promesa maraviyoso. Kico esey ta? Wel, cu pronto lo tin un mundo liber di e poder di spirito malbado. Esta un bon influencia esey lo tin riba humanidad! Por ehempel, Salmo 37:10 y 11 ta bisa: “Aki poco tempo e malbado lo no t’ey mas; maske cuanto bo busca su luga, e lo no t’ey. Ma e humildenan lo hereda e Tera, y lo deleita nan mes den paz abundante.”
^ par. 10 A cambia e nombernan den e articulo.


text:
Dolfi Kock a skirbi buki di festival
Un otro edicion di festival di buki pa mucha ta dilanti porta. Tur aña biblioteca ta percura pa presenta un buki di e festival. Un publicacion special. Ta acerca un autor y ilustrador (a) local pa un publicacion. E aña aki a scohe Dolfi Kock pa skirbi e buki festival 2012. E ta carga e titulo “Bon mucha???... Tur dia!!”. E buki a wordo ilustra pa Ria Arrindell-Broeks.
Dolfi Kock ta conta algo di su mes. “Desde cu mi a cuminsa bay scol basico un di mi hobbynan tabata lesamento. Tempo mi tabata den 6de klas mi a haya meneer Baas Williams, kende tabata e unico maestro Arubiano durante mi carera di scol. E tabata apoya nos masha hopi mes pa lesa. Cada trimester e tabata tin un premio pa esun cu a lesa mas buki fo’i e biblioteca dje klas. E premio tabata un buki. Pues e aña ey mi a gana tres buki nobis nobis.
E mesun aña ey, mi tabata tin e suerte di por a forma parti di e grupo yama “De Trupialen”. Den e grupo aki dirigi pa frère Alexius, mi a siña conoce e artenan di canto, musica, comedia, drama, actuacion y di literatura. Mi a keda miembro di e grupo aki te dia mi a caba HBS-3 na St. Dominicus College y mi a bay Hulanda pa studia pa maestro di scol na Baarle-Nassau. Esaki a haci cu durante mi estadia leu fo’i cas y fo’i mi isla mi tabata expresa mi nostalgia y mi aventuranan den un diario, skirbi naturalmente den mi idioma Papiamento. Desde e tempo ey caba mi a cuminsa skirbi rima tanto na Papiamento como na Hulandes y Ingles specialmente pa conkista e galiñanan.
Na aña 1965 mi a bolbe y mi a cuminsa traha na Abraham de Veerschool na San Nicolas. E sigiuente aña mi a ser invita pa forma parti di e elenco di Mascaruba. Tres aña mi a actua den diferente obra. Na aña 1968 a introduci un sistema di scol nobo, na unda cu A. de Veerschool a bira un scol di Mavo. Esey a haci cu tur e klasnan basico y mi persona a ser translada pa Prinses Ireneschool. Mi a traha eynan bou e direccion di meneer C. Bruce di ken mi a siña masha hopi mes. Na 1969 mi a casa cu e amor di mi bida Belen Marchena y Dios a regala nos tres yiu homber.
Na aña 1973 mi a bay traha na Julianaschool prome como gymleraar y despues como maestro di Handel/Boekhouden. Desde 1975 gobierno a nombra mi como adjunct-direkteur eynan y na 1992 mi a bira director di e mesun scol. Na september 1996 mi a baha cu pensioen y a bai traha como maestro di Handel pero parttime, atrobe na A. de Veerschool. Na 2002 si definitivamente mi a stop. Pues na e mesun scol cu mi a cuminsa mi a termina mi carera tambe.
Semper mi a keda skirbi rima si. Ora cu na 2002 Belen a pidi mi pa mi skirbi un storia pa e por a bay conta na scol, mi a nenga na prome instante. Ma el a keda insisti, y mi a dicidi pa cuminsa pone algo riba papel den rima. Pues asina mi prome storia a bira realidad y na november 2005 “E gulido golos” a keda publica y a bay e scolnan. Aña pasa e buki “E bruha brabo” a mira lus. Y awor mi a skirbi e Cariño di Siman di Buki “Bon mucha???... Tur dia!!”.
Ria Arrindell-Broeks
E buki a wordo ilustra pa Ria Arrindell-Broeks. Ria ta un ilustradora di buki pa mucha conoci na nos isla. Ria a haci hopi trabou riba e tereno di arte visual. Bukinan cu el a ilustra ta p.e. Priki prikichi y prinses, Djente Chikitin ta bay keiro’. ‘Maggy Maripampun’ y ‘Tres storia Rubiano’. Ria ta docente di scol regular y special cu un trayectorio largo den enseñansa tanto na Aruba como na Hulanda. Tambe el a yuda desaroya curiculo pa Scol Scucha Nos caminda el a traha como maestra. Ria ta un persona cu amplio interes den diferente area.
Autor y ilustrador
Diferente autor y ilustrador di Aruba, Corsou, Bonaire, Sint Maarten,Hulanda, Jamaica y Surman a ricibi un invitacion di biblioteca pa participa na e festival anual.
Muchanan di scol por spera presentacion di: Hulanda: Mylo Freeman, Tjibbe Veldkamp, Evelien van Dort y Sjoerd Kuyper. Corsou: Tio Ali (Alvin Inecia), Roland Colastica. Boneiro: Tio Gabi(Gabriel Mercera), Kathleen Thielman. St.Maarten : Loeki Morales, Surnam/Corsou : Hilli Arduin, Jamaica : Amina Blackwood Meeks, Aruba: Robert Reeberg, Olga Buckley, Desiree Correa, Mariebelle Arends, Dolfi Kock, Dora Lauffer-Mathilda, Noris van Lis-Donata, Olga Orman.


text: WILLEMSTAD: Fin di siman tras di lomba e tim di Banco di Caribe a sa di gana e di dos edishon di Curaçao Corporate Challenge. E aktividat a tuma lugá na kompleho deportivo Suffisant. E kompetensia organisá den esfera sosial pa Rotary Club of Curaçao ta hasi ku empresanan lokal, ademas di traha riba motivashon i trabou den ekipo, por interkambiá ku otro i den forma deportivo midi forsa pa rekoudá fondo pa un bon kousa. Fondonan rekoudá ta bai pa proyektonan sosial; E aña aki, mas ku 1,000 mucha lo risibí sosten via un di e programa eskolar ku ta enserá donashon di paña, sapatu, material di skol i muchu mas. For di 10’or di mainta e timnan a reuní; e weganan a keda repartí den henter e área na kompleho deportivo Suffisant. Algun di e weganan na kua e timnan mester a partisipá tabata gòlf, kana ku webu riba kuchara, estafèt, mímika i tambe partisipá na un scavenger hunt. E aña aki a konta ku partisipashon di 10 tim formá pa diferente empresa lokal. Ademas di e diferente weganan e tim di Banco di Caribe a partisipá na un kompetensia di baile tambe, aki nan a sali na di 3 lugá. Banco di Caribe ta felisitá Rotary Club Of Curaçao kue organisashon di e di dos edishon di Curaçao Corporate Challenge. E dia tabata unu mashá eksitoso. Sr. Fons Simon, CEO di Banco di Caribe a felisitá e tim bisando, “Nos ta gradisí nos tim ku a partisipá na e kompetensia den fin di siman último i tur kolega ku a apoyá nan durante e Curaçao Corporate Challenge. Gana e kompetensia aki ta konfirmá boso empeño pa traha huntu i alkansá ekselensia. Boso a demostrá ku trabou den ekipo ta kore manera un liña kòrá den nos empresa. Masha pabien!”


text:
Realmente opositornan politico ya no tin argumento valido pa hiba contra di Gobierno di AVP y ta busca pa inventa cosnan cu simplemente ta pone nan mes para ridiculo.
Parlamentario Melvin Tromp ta referi na declaracionnan di e politico cu recientemente a bay den oposicion y subi su di tres lista
Aruba ta pasando den su peor crisis financiero den historia di nos pais. Durante e gobernacion 2009-2017 nos debe nacional a practicamente redobla di 49 % pa 87% di nos “GDP” y nos a conoce deficitnan den presupuestonan di mas grandi den nos historia, y den esaki no ta inclui
Di acuerdo cu medionan Hulandes, Rey Willem Alexander ta sali diadomingo awor pa Corsou, acompaña pa Minister di Relacion Interior y di Relacion den Reino, Ronald Plasterk cu e meta pa bishita e islanan ariba, en especial St. Maarten, cu t’e isla cu mas daño a sufri.
Pa loke e por
“Politiconan di MEP ta sigui cu nan campaña di spanta pueblo y hibando mensahenan robes na nos hendenan,” ta loke Parlamentario Melvin Tromp di AVP ta mustra.
Segun e miembro di Parlamento for di algun dia caba tin rumornan circulando den pueblo cu Gobierno di AVP tin intencion pa despues di
Ta un hecho cu cada mucha cu ripiti aña escolar, ta costa pais Aruba placa y nos no ta ni sikiera papia di e carganan emocional y psicologico cu esaki tambe tin riba e mucha y cu e no ta haya oportunidad di un educacion igual.
Reduci e cifranan di keda
Tabata diahuebs anochi den careda di 10’or un empleado di e restaurant West Deck a bira victima di un atraco arma mas.
Segun informacion tabata den careda di 10:24, Polis ta wordo manda na Lagoenweg, caminda un persona lo a wordo atraca.
Segun e persona, cu aparentemente ta un empleado di e
Docentenan di Sector Economia a cansa. Esaki ta comprendibel ya cu pa añas e docentenan di gym ta traha den un situacion laboral inaceptabel.
Despues di a purba pa medio di diferente carta y combersacion cu tanto management, como directie y DPS, e docentenan no tabatin exito.
Studiantenan tambe a “walk out”
“Den cuadro di nos tarea pa informa y educa nos ciudadania, ta importante pa nos di UPP para keto riba e poder cu bo voto tin durante un eleccion. Nos por scucha hopi den e dianan aki tocante nos sistema electoral y tambe henter e proceso di campaña.
Keto bay mal
Departamento di Obra Publico ta informa pueblo di Aruba en general cu entrante dialuna 11 di september 2017 mester kita tur materiaal politico cu ta riba tereno publico y den mata cu no tin permiso.
T’asina cu den pasado DOW por a observa cu hopi material di propaganda politico manera borchi,
Prome Minister Mike Eman tabatin oportunidad di topa cu e homenageadonan di Hoben y Talentoso 2017 un biaha mas.
E encuentro, manera e mes a splica, ta sirbi dos motibo importante. Den sala di Expo Bo Aruba na final di Caya Betico Croes, a haci entrega di e buki na cada


text:
Esaki lo pasa cu bo metabolismo ora come un awacati
Apesar di su mal fama, e awacati ta un fruta hopi beneficioso pa nos organismo y ta yuda nos pa mantene nos sacia, alabes...
Alerta riba substancia cancerigeno den koffie
LOS ANGELES, California — Den futuro, un kopi di koffie por ponebo bira mas nervioso hasta prome cu tuma un tiki. Un organisacion sin fin...
Maternidad despues di 33 aña por alarga bida
Muhenan sano cu tin yiu di un pareha sano despues di 33 aña di edad, tin probabilidad di biba mas tempo compara cu e...
Motibonan pakico bo urina tin mal holo
Bo a nota cu bo urina tin un holor distinto na esun di semper? Bo kier sa e rasonnan pakico bo urina tin mal...
Blachi di mata di mango – e miho remedi natural contra...
Cada aña miyones di persona rond mundo ta wordo diagnostica cu diabetis. Esaki ta e consecuencia di un alimentacion inadecua y e falta di...
Ta malo pone ijs den bebida?
E problema no ta ijs riba su mes, sino tur e microorganismonan cu ta acumula den freezer of hasta loke nos tin den nos...
7 cos cu bo no tabata sa cu ta causa cancer
Cancer ta un di e principal causanan di morto den nos pais, solamente ta wordo supera pa tue enfermedadnan cu ta relaciona cu curason,...
Diesdos sintomanan di cancer di stoma
Si bo ta sufri di cancer di stoma, esaki ta e señalnan cu bo curpa ta mustrabo Cancer ta un di e malesanan mas comun...
E rason pakico bo no mester drumi cu celular
LONDON, Inglatera - Celular a converti den un aditamento pa e ser humano, asina hopi cu hopi hende ta bay drumi compaña pa e...
Ciencia a sigura cu Ibuprofen ta aumenta riesgo di sufri enfermedadnan...
Ta existi cierto medicamentonan popularmente estableci cu ta yuda cu cualkier malestar di salud cu ta presenta di manera cotidiano. Pa dolor di musculo...
Pildo anticonceptivo por afecta bo salud mental
Dicon a tuma tanto aña pa e preocupacion di muhenan riba anticonceptivonan oral wordo investiga? Apesar di e insistencia repetitivo di muhenan atrabes di e...
8 problema di salud pavia di drumi cabey muha
Baña prome cu drumi ta un custumber cu por yuda relaha e curpa pa haya un miho calidad di soño. E ta permiti pa reduci...
Iboprufen ta afecta e fertilidad masculino
Iboprufen tin un impacto negativo den e testiculonan di e homber hoben, según un estudio publica dialuna den e revista Proceedings di National Academy...
Ban papia di ambij
Ta calcula cu mita di e personanan di 50 aña bay ariba, ta sufri di hemoroids (ambij), e venanan hincha y inflama rond di...
Señalnan cu bo curpa tin demasiado toxina
Cuminsa cu un plan di detox ta importante pa bo curpa no almacena toxina y saca loke e no tin mester. Pero, con pa...
Shete rason pa cual bo cabey ta cay, y con pa...
Bo ta sufriendo di perdida di cabey, y bo no sa con pa caba cu e proceso aki? Nos ta dunabo 10 rasonnan mas...
Beneficionan pa bebe juice di sorsaca
Sorsaca ta un fruta ideal pa consumi tur dia, pa su eskisito sabor, su balor nutricional y su multiple beneficionan medicinal y curativo. E...
Kico e color di bo urina ta bisa riba bo salud
Aunke generalmente sa varia di geel pa transparente, segun e grado di hidratacion, e color di nos urina tambe por indica nos diferente falta...
Hoben ta come 150 bacoba pa siman
Dane Nash ta come cerca di 150 bacoba pa siman of loke ta ekivalente, entre 15 y 20 pida pa dia di e fruta...
4 remedi casero pa evita manchanan di edad
Cu e paso di tempo, e dermis ta bay cambiando su tonalidad y ta aparece circulonan bruin chikito riba full e cara y riba...


text:
Un di e actividadnan cu sigur e team completo ta percura p’e, ta esun di ‘Opendag’. Esaki ta e momento, unda cu algun docente ta haya chens di brinda un parti chikito di e lesnan cu e alumnonan di klas 6 scol basico por spera, si nan scoge pa bin Filomena College MAVO.
Durante e “Opendag” un cantidad di alrededor di 200 alumno di e scolnan basico Catolico Pariba di brug: Santa Filomena, Sagrado Curason, Santa Teresita, Paulus, Cristo Rey, St. Michael y Santa Famia, a atende e dia aki.
E alumonan a haya les di: Papiamento, Ingles, N&T, Wiskunde, Aardrijkskunde, CKV y PV pa 20 minuut y e experiencia tabata uno hopi agradabel y educativo. E paso di bay un scol secundario, semper ta keda uno grandi, specialmente cu e sistema di les ta cambia completamente y tambe e ambiente. Ta un experiencia cu sigur ta exigi cierto adaptacion di comportacion y Filomena College mavo ta percura pa yuda cada un di nan mas cu ta posibel.
Mas cu claro Filomena College mavo tin varios tarea mas cu djis duna les, ya cu ta traha pa forma un ciudadano cu por funciona mas optimal posibel den nos comunidad, haciendo uzo di su adkisicion academico y formacion personal.
Filomena College MAVO ta gradici tur e scolnan basico cu a bin bishita nos rib’e dia aki y alabes ta desea tur e alumnonan di klas 6 hopi exito den e ultimo lunanan cu ta keda di scol y asina nan logra nan meta pa bay e scol secundario cu mas ta pas cu nan prestacion cognitivo.


text:
Recientemente a 9 studiante a gradua di Universidad di Aruba n’e Facultad di Ley.
Sra. mr. M. Gielen, Wetenschappelijk medewerker Privaatrecht di Universidad di Aruba, a haci entrega di e diploma Bachelor Bul y e orador invita n’e ocasion aki tawata mr. dr. J. Hammers.
E siguiente studiantennan a ricibi nan Bachelor bul den Ley:
Biesum, Janice F.K.
Gomes, Michelle L.
Nicolaas, Minouscka T.
Kelie, Milaynie R.M.
Wolff, Jourienne J.
Farro, Thayisa Z.
Ruiz, Hervé.
Xie, Jianyong.
Simileer, Xavier.
Universidad di Aruba ta felicita e graduadonan cu nan logro.


text:
Ya dos aña pasá kaba mi tabata puntra mi mes si e diferensia oriental tabata tuma lugá tambe den Islanan ABC. E diferensia oriental nos tabata yama e fenómeno ku a tuma lugá na Uruguai kaminda e yegada di Internet no a wòrdu kompañá di e nasementu di un blògsfera fuerte i dinámiko, esta e poder pa emití i definí e temanan di debate a keda den man di grupo chikitu di persona òf institushon. Den e momento ei e kontesta na e pregunta tabata parse kla, kemen, no tabata eksistí un blògsfera dinámiko na Papiamentu. Pero esaki no ta importante mas pasobra den e transkurso di e dos aña aki e kos a kambia i e blogsfera na Papiamentu a kuminsá bira mas dinámiko. Ata e blògdó, esta, Ban Liber di Kaitano Sarah, Triunfo di Sablika di Jermain Ostiana, Djies bisa, ets. Nan ta blòg i proponé temanan di debate, e kòmbersashon a kuminsá. Ademas, e kòmbersashon ei a kuminsá riba balornan i debatenan kompartí. Di otro banda dos aña kaba mi tabata puntra mi mes si e blògamentu den islanan ABC i serka Papiamentu tabata realisá den idiomanan diferente na Papiamentu. Tambe awor e kontesta na e pregunta aki ta masha mas kla. Ta eksistí blògnan hopi interesante i konstruktivo manera Blog Curacao 3.0 di Miguel Goede i esun di Karen Attiah den e Islanan ABC pero nan no ta blòg na Papiamentu. Ta kisas un bon idea agregá nan na e portal pero e kos mas importante ta sigui e kòmbersashon. Kíko abo ta pensa? bisa nos. Ban blòg, ban definí nos agènda públiko.
«Ban blòg, ban definí nos agènda públiko» recibió 2 desde que se publicó el domingo 3 de marzo de 2013 . Si te ha gustado este post quizá te gusten otros posts escritos por Manuel Ortega.
Deja un comentario
Disculpa, debes iniciar sesión para escribir un comentario.
Si no tienes todavía usuario puedes crear uno, que te servirá para comentar en todos los blogs de la red indiana en la
página de registro de Matríz.


text:
Lider di AVP Mike Eman durante un conferencia di prensa riba Green Square a anuncia Marksonn Maduro como e siguiente candidato rib’e lista berde, e lista di victoria, e lista di AVP. Marksonn ta wordo lansa oficialmente otro siman, dia 21 di juli rib’e mesun Green Square unda tabatin bendemento di BBQ, un encuentro ameno cu simpatisante, votador y fanaticada di partido AVP durante henter diadomingo.
Eman a bisa cu ta otro siman campaña di partido AVP ta cuminsa di berdad.
“Loke boso a mira y experencia te awor ta djis un warming up. Ta awor e trabou duro ta bay cuminsa. Den tur bario, den tur skina di Aruba nos lo yega. Tur candidato y nan team prepara pasobra awor cos ta bira serio”, el a bisa.
Partido AVP ta busca candidatonan pa amplia su lista cu ta hendenan capaz cu hunto ta forma un lista ekilibra di personanan di diferente sector cu tin un compromisonan profundo cu e pais aki y a proba di a haci un diferencia caba.
“Cada eleccion nos di AVP ta presenta un luz di speransa pa nos hobennan tambe por mira nan mes den futuro di nos pais. Awe nos ta anuncia un otro luz di speransa pa henter e pais aki, un candidato nobo, un candidato estudiantil , e dinamico Marksonn Maduro, kende oficialmente ta wordo lansa otro siman”, Eman a bisa.
Marksonn Maduro a bisa, “Mi ta invita mi amigonan, mi famia y Aruba completo pa ta aki pa presencia mi lansamento oficial. Ta bay tin varios evento, sorpresa y actividadnan.
Bin sostene bo candidato pa hubentud. Bin pa presencia e momento special pa mi aki. Mi ta spera boso.”


text:
Korte Komun di Hustisia di Aruba, Kòrsou I Sint Maarten i di Boneiru, Sint Eustatius i Saba ta enkargá ku hurisdikshon den promé instansia i den apelashon riba e islanan di Aruba, Kòrsou, Sint Maarten i di Boneiru, Sint Eustatius i Saba. Korte Komun di Hustisia ta konsistí di un presidente i e sobrá miembronan i miembronan suplente. Miembronan di Korte Komun di Hustisia ta trata, tantu den promé instansia komo den apelashon, kasonan sivil, kasonan penal i kasonan di hurisdikshon atministrativo (ku tambe ta enserá kasonan di impuesto).
Korte di promé instansia
Un kaso ku ta bai korte pa promé bia, generalmente ta kai bou di hurisdikshon di Korte di promé instansia, ku ta parti di e organisashon di Korte di apelashon. Kasonan asina generalmente ta keda tratá pa un hues. Korte di promé instansia di Aruba, Kòrsou, Sint Maarten i di Boneiru, Sint Eustatius i Saba tin su sede na Kòrsou i bou di dje ta kai tur e islanan di Aruba, Kòrsou, Sint Maarten i di Boneiru, Sint Eustatius i Saba. E tin su seshonnan tambe na tur e islanan. Alabes tin un Korte di promé instansia pa Aruba ku tambe ta parti di e organisashon di Korte di apelashon.
Apelashon
Korte Komun di Hustisia di Aruba, Kòrsou, Sint Maarten i di Boneiru, Sint Eustatius i Saba ta trata kasonan den apelashon ku a keda tratá i sentensiá den Korte di promé instansia. E hues ku a trata e kaso den promé instansia, no ta tuma parti na e tratamentu di e mesun kaso den apelashon. E kasonan den apelashon ta keda tratá pa tres miembro di Korte di apelashon. E huesnan ei e ora ei ta forma Korte Komun di Hustisia di Aruba, Kòrsou, Sint Maarten i di Boneiru, Sint Eustatius i Saba. Pues e nòmber aki ta para tantu pa e totalidat di e organisashon di hurisdikshon di Aruba, Kòrsou, Sint Maarten i di Boneiru, Sint Eustatius i Saba (bou di kua tambe e Kortenan di Promé Instansia) komo pa e instansia di apelashon so (despues di esaki ‘Hof’). Tin kasonan di eksepshon tambe kaminda tres hues di Hof ta trata kasonan den promé instansia.
Kolegionan spesial
E miembronan di Korte Komun di Hustisia di Aruba, Kòrsou, Sint Maarten i di Boneiru, Sint Eustatius i Saba tambe ta traha huntu den kolegionan spesial, manera Korte di apelashon den asuntunan di ámtenar i Korte di apelashon den asuntunan di impuesto.
Un kaso ku ta bai korte pa promé bia, ta kai bou di outoridat di Korte di promé instansia. Kasonan asina generalmente ta keda tratá pa un hues.
Un kaso di apelashon ta keda tratá pa 3 hues. E huesnan aki huntu ta forma Hof. E nòmber aki ta para tambe pa henter e organisashon di hurisdikshon.


text:
“Den un solo palabra nos por bisa cu dia tabata un exito total”, asina Presidente di A.B.B, sra. Valeska Milton a bisa despues di e exitoso Basketball Jamboree.
Recientemente Federacion di Basketball a organisa un actividad grandi di basketball den e sala di Centro Deportivo Playa na Colegio Arubano. Mester bisa cu e Basketball Jamboree cu tabatin como meta, atrae mas hopi hoben posibel sera conoci cu e deporte di basketball y siña e diferente tecnicanan basico di e deporte manera “passing” “dribbel” y “shooting” a conoce un asistencia masal.
Un total di 50 mucha den e edad di 6 – 14 aña di cual 6 tabata mucha muher a participa n’e clinica aki. Tambe for di e coach y assistant coach a haya bon ayudo unda un total di 14 persona a bin e dia y bin duna un man.
A pidi muchanan ya experencia den e edad di U16 y U18.
Aruba Basketball Bond ta masha contento cu e presencia di 6 mucha muher pasobra tin intencion grandi di inicia cu basketball femenino bek na Aruba.
Tambe a haya 5 mucha homber cu no ta afilia na un club of organisacion di basket y awor lo bay haci un sondeo den cua club nan lo por pas mihor.
Mas cu claro mester wak unda tin un club mas serca di nan cas pa nan por yega facil.
Actualmente ta sinti falta di un club di basketball den e bario di Noord mirando cu Sta Cruz, Oranjestad y San Nicolas tin un of mas ekipo. Na final di dia a hunga un 3 contra 3, mientras a treat a muchanan cu pizza y algo di bebe.
Lotto, e Loteria di Aruba cu ta un partner strategico di Aruba Sport Unie ta masha contento cu a yuda subsidia e Basketball Jamboree pa tur nos muchanan
Un danki sigur na Lotto, e Loteria di Aruba pa medio di Comision di Subsidio cu a subsidia e competencia di basketball enconexion cu e ASU Olimpiada 2017.


text:
Biblioteca Nacional Aruba ta organisa un tayer pa maestronan cu kier prepara bon pa e Festival di buki pa mucha. E tayer aki ta pa facilita maestronan cu informacion relaciona cu e tema di e aña aki cu ta ‘FIESTA’. Ta bay construi un calendario di fiesta pa haci un recorido tanto regional, global, nacional y internacional, pa conmemora e hechonan significativo den bida, caminda ta trece dilanti diferente forma di celebra fiesta. Lo pone atencion na diferente buki cu e tema aki pa por usa, no solamente durante e Festival pero tambe henter e aña escolar. Charlotte Doornhein a skirbi e Regalo di Siman di Buki pa Mucha e aña aki. Titulo di e buki ta De roep van de shoco . Mirto Laclé a traduci e buki na Papiamento, cu e titulo ‘E grito di e Shoco’. E buki aki a wordo traha cu diferente codigo CR cu ta haci posibel cu e lesado y e buki ta den un forma interactivo cu otro. E Regalo di Siman di Buki pa Mucha lo wordo trata tambe den e tayer pa maestronan, como anticipacion di e festival di buki. E tayer pa maestronan di scol basico y preparatorio, ta tuma lugar dia 22, 23, 24 y 25 di september 2014 na biblioteca na Playa.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Na Aruba, for di 2016 tin preparacion pa presenta un buki titula ‘Maternidad’, den 4 lenga mas papia na Aruba, cu pinturanan di Gustave Nouel (GN).
E modelo/actris Arubiano, Zuleika Coffie, a pose pa tur e pinturanan den e buki Maternidad y a comparti su pensamento/experencianan durante su maternidad.
Tambe un exposicion di e pinturanan, performances y workshops di Nouel na Aruba, ta parti di e proyecto di Arte, tentativamente na mei 2017, of e fecha cu Dios ta permiti.
Apoyo, sin interes personal, di sr. Turi de Veer, pa yuda realisa e proyecto di Arte aki na Aruba ta algo ehemplar pa nos mundo di Arte local.
Mientrastanto e artista Arubiano GN ta hopi activo na Apeldoorn y Deventer.
Na galeria PS20 (kunstcollectief), dia 2 di april, Nouel lo crea caricaturanan y ‘quick-sketch’ estilo ‘street-art’, durante e ‘Kunstroute’ di Apeldoorn.
Gustave Nouel oficialmente t’e specialista di portret p’e colectivo di artista PS20 na Apeldoorn.
Na Apeldoorn Nouel a ser invita p’e comité di Arte di ‘Grote Kerk’ pa expone su serie inspira p’e Reynan y Stadhoudernan di Cas di Oranje, den tur dos sala di exposicion di nan edificio Irene na Koninginnelaan 3/5, Apeldoorn di 5 te 17 di april 2017.
E conocido Art Café ‘Sam Sam’ di Apeldoorn, tambe a invita e artista Arubiano Gustave Nouel pa duna un ‘live performance’ y ‘masterclass’ dia 22 di april, cu Talens como sponsor.
Na Deventer Gustave ta pinta regularmente caricatura of ‘quick-sketch’ di publico n’e centro ‘De Ontmoeting’ (tambe cu afspraak).
Den pasado Nouel a expone y hasta a yega di duna workshops na ‘De Ontmoeting’, pa comparti su tecnica universal.
Hunto cu centro di bario ‘Huis van de Wijk’ na Rivierenwijk, Gustave Nouel ta preparando un serie nobo di ‘les di pinta portret’ pa tur nivel, cu lo cumisa na mei, ora Nouel ta na Hulanda.
Artistanan cu kier focus mas riba tecnica di pinta portret, tin e oportunidad pa inscribi nan mes pa ‘masterclass di pinta portret’ den atelier di Nouel na ‘De Plataan’ (Centrum Beeldende Kunst), Deventer.
Nouel su Arte ta saca cara di Aruba internacionalmente y ta crea un brug artistico, entre Hulanda y e parti di nos Reino den Caribe. Mas informacion via mail: gn140154@gmail.com


text:
ORANJESAD – E caso di asalto cu morto na Wayaca a keda posponi awe mainta. E caso ta trata e asalto cu a tuma lugar aña pasa na september (13) 2016, unda cu un morto a cay. Den e caso di awe, corte mester a trata e caso unda cu e dos personanan F. y E. ta wordo acusa di, conhuntamente cu un otro of otronan, a tuma bida di un persona door di los un of mas tiro riba e persona aki, a consecuencia di cual el a fayece, y di ladronicia cu violencia di un suma di placa y un cadena y telefon nan y un auto.
MOTIBO PA POSPONE CASO
Motibo pa a pospone e caso ta e.o. cu fiscal a splica cu ainda falta algun investigacion entre otro e ruta unda a core. Tambe mester haci investigacion di psychiater riba e Boneriano (un di e sospechosonan). Y abogado Lejuez a pidi pa psicologo evalua e Chines tambe (e otro sospechoso). E caso awor ta tuma lugar dia 30 di juni proximo.
ORANJESTAD – E compania di accountant renombra Ernst & Young (EY) a actual illegal contra ex director di Lotto Endy Croes y acusacionan den e rapport traha contra Croes, no tin base. Asina corte di apelacion a dicta den un sentencia diamars mainta. Abogado di Croes, Anthony Ruiz a splica NoticiaCla cu e ta considera e dia di awe como uno grandi pa su cliente. Sigur si tene na cuenta tur e añanan cu e cliente mester a pasa door acusacionnan sin base. Corte di apelacion a mustra cu e compania a acto illegal, incorecto y cu e acusacionnan contra Croes den e rapport traha, no ta corecto. E sentencia ta uno largo di 23 pagina, unda cu hueznan a tuma nan tempo pa motiva nan argumentacion. E contra partido tin 3 luna pa bay casacion, y Croes ta prepara awor pa cuminsa caso penal contra e compania y tambe uno di daño y perhuicio.
ORANJESTAD – E bancarota di Insel Air Aruba ta keda vigente y creditornan por continua cu e proceso pa recupera nan placa. Awe mainta tabatin un caso pendiente di apelacion cu InselAir Aruba a entama contra e decision di bancarota. Sinembargo, InselAir mes a revoca e caso, cu ta nifica cu e decision anterior di bancarota di e compania ta bira final. Asina abogado pa e partido contrario Dello Gomez di Gomez & Bikker a confirma pa NoticiaCla. InselAir for di e tempo ey tabata for di operacion, mientras cu InselAir International ainda ta operando bou di proteccion di corte.
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.